On olemassa monia parantajia jotka haluavat tuntea itsensä tärkeäksi, mutta samalla tekevät karhunpalveluksen toiselle tekemällä itsestään ja "kyvyistään" numeron. Monesti sellaisen taustalla on egon tarve saada huomiota ja kokea itsensä tärkeäksi, mutta aidon parantajan työn kanssa sillä ei ole mitään tekemistä. Jos etsit elämääsi parantajaa joka voi aidosti auttaa sinua voimaan hyvin, kiinnitä huomiota siihen, että hän ei yritä tehdä sinusta riippuvaista itsestään. Parantamista ei ole se, että parantaja tekisi itsensä tarpeelliseksi jotta voisi kokea merkitysellisyyttä sen kautta elämässä. Moni parantaja voi toimia pönkittääkseen omaa alhaista itsearvostustaan, ja egoaan. Egohan haluaa kokea itsensä tärkeäksi ja toisen sairaus voi mahdollistaa itselle tälläisen kokemuksen, niin nurinkurista kuin se onkin. Jotkut parantajaksi itseään kutsuvat eivät siis tosimmassa uskomuksessa tahdokaan sinun paranevan.\nLääkärin ja hoitohenkilökunnan tärkein tehtävä onkin saada ihminen itse uskomaan omaan kykyynsä parantua, aivan päinvastoin kuin nykyään yleisesti toimitaan. Tällä hetkellähän monesti lääkäri on se joka "parantaa" ihmisen ja ihminen kokee olevansa riippuvainen lääkärin määräämistä lääkkeistä, hoidosta ym. Ihminen laittaa siis oman uskonsa lääkärin varaan sen sijaan, että uskoisi omaan kykyynsä parantua. Lääkärin apu ei kuitenkaan aina ole edes se paras. Monessa tapauksessa esimerkiksi terveellinen ravinto voisi toimia parempana lääkkeenä kuin kemiallisesti tuotetut lääkeyhtiöiden tekemät lääkkeet. Lääketeollisuus on kuitenkin suuri bisnes, ruoalla parantaminen ei taas tuota juuri kenellekään mitään, joten terveellistä ravintoa useammin lääkärit määräävät ihmisille lääkkeitä todellisen prantavan hoitosuunnitelman sijaan.\nMetsän energiassa, metsän syleilyssä oleminen tuo meitä takaisin epäharmoniasta harmoniaan. Pelkkä metsässä oleminen ja kävely laskee sydämen sykettä ja laskee stressitasoa todistetusti. Stressihän on suurin sairauksien aiheuttaja, se tiedetään jo. Esimerkiksi astma, verenpaine ja suolistosairaudet ovat usein stressiperäisiä. Stressi tulee usein ympäristöstä ja elämäntavoista. Ympäristöllä on siis valtava vaikutus terveyteemme, - tai sairauteen. Saattaa olla, että kanssa ihmisten negatiivisten emootioiden resonanssikin heijastelee meihin sairautta jos emme ole tästä tietoisia, asuinympäristössämme vaikuttaa todennäköisesti muunkinlaiset asiat kuin pelkät mitattavissa olevat tekijät kuten äänet ja ilmanlaatu siihen miten voimme. Tiede on todentanut näistä vain pintaraapaisun tähän asti.


Vuokrataan kerrostalo Kaksio - Vantaa Leinelä LEINELÄNKAARI 17 B\n2 H + KT , kerrostalo, 879 €/kk, 49,5 m²\nvuokrahuoneisto, Vantaa, Leinelä, LEINELÄNKAARI 17 B\nTervetuloa löytämään kotisi Asunto Oy Vantaan Mielikistä! Valoisa koti palveluiden äärellä Leinelässä! Tämä ihastuttava koti tarjoaa erinomaisen ja käytännöllisen pohjaratkaisun. Vaaleat ja laadukkaat neuraalit pinnat mahdollistavat asunnon helpon sisustamisen mieleiseksi. Isot ikkunat tuovat kivasti valoa asuntoon ja näkymät avautuvat kadulle. Modernissa avokeittiössä on tilaa työskennellä ja sieltä löytyy mm. astianpesukone arkea helpottamaan. Säilytystilaa löytyy mukavasti niin eteisestä kuin makuuhuoneestakin. Lisämausteen asuntoon tuo ihastuttava ranskalainen parveke. Kylpyhuone on kompaktin kokoinen ja sieltä löytyy pesukoneliitäntä.\nLEINELÄNKAARI 17 B, 01340 -


Suurimmalle osalle ihmisistä, etenkin nuorille naisille, kustannusten hallinta on heidän vaarallisin haaste. Se on melko korkea - saamme tärkeän maksumme, joka on tähtitieteellisesti korkea. Ja muutaman (joskus jopa yhden kauppamatkan jälkeen se tarkoittaa tosiasiassa, että kuukauden loppuun saakka meillä on todella paljon rahaa jäljellä, kun ajattelet laskujen maksamisen jälkeen, että meillä ei ole enää mitään varaa siihen. Ehkä mainitsemani esimerkki on hyvin liioiteltu, mutta hyväksyn jotain - yksinkertaisen ensimmäisen maksun jälkeen olin juuri tässä tilanteessa. Ja hän oppi helposti, mistä tehokkaassa kustannusten hallinnassa on kyse. Mitkä ovat vinkkani?\nListaa valintasi.Joten ei ole salaisuutta - maailmassa on tärkeitä ja tärkeämpiä asioita. On tärkeää ostaa lämmin villapaita talveksi, mutta on tärkeämpää maksaa lasku tupakoinnista paikoillaan. On tärkeää mennä ulos kollegoiden kanssa illalliselle illalla, mutta on tärkeämpää syödä aamiainen jääkaapissa seuraavana aamuna. Tapaukset voidaan kertoa määräämättömäksi ajaksi, ja ne ymmärtävät viimeiseen tapaan ymmärtää, mitkä ovat ensisijaiset tavoitteesi tulojesi hallinnassa. Hyvä tapa on kirjoittaa kortille, jolle tietyssä kuussa meidän on välttämättä käytettävä rahaa, laskemalla uudelleen, kuinka paljon me tarvitsemme menetyksiä ruokaan ja kuljetukseen, ja määrittelemme tietyn määrän, jonka aiomme varata sateiseen päivään.Saa säästöjä.Kuten edellisessä kohdassa, on erittäin tärkeää luoda lisäpääomaa. Alussa ei tarvitse olla suuria määriä, mutta kokemuksen perusteella tiedän, että ehdottomasti silloin, kun teen lisäsäästöjä ja kuukauden kuluttua eristä ja ylimääräisistä menin nollaan, tapahtuu satunnainen tilanne, joka saa minut haluamaan ylimääräistä rahaa. Ja sitten itkemme, hiomme hampaita ja lupaamme, että en koskaan tuota mitään viimeiseen löytääkseni itseni ilman rahaa.\nEntä jos meillä on enemmän pääomaa emmekä tiedä miten sitä sijoittaa? Tässä tapauksessa on tarpeen seurata pörssiä, tarkastella pankkitalletustarjouksia tai luotettava markkinoija, joka kertoo meille, mihin käteinen sijoitetaan.\nPsykologinen apu mika se on\nEnglannin kielen opettaja opole\nLegionowo psykologinen kuuleminen


Laihduta läskiä, älä lihaksia – näin onnistut | Yle Uutiset | yle.fi\nSaara Martikainen kannustaa naisia käyttämään rohkeasti isoja painoja. Kuva: Ilkka Loikkanen / Yle\nUlla Malminen, Teemo Tebest, Juha Rissanen\n25.10.2014 • Päivitetty 19.4.2017 11:48\nLaihduttaja saattaa kadottaa läskin sijaan lihaksensa dieetin aikana\nProteiinipitoinen ruokavalio ja painoharjoittelu suojaavat lihaskadolta\nProteiinilaskuri jutun lopussa kertoo sinun päivittäisen proteiinitarpeesi, jos ryhdyt dieetille\nLiiallista kestävyysharjoittelua tulee välttää\nKun ravinnon energiamäärä vähenee dieetillä, elimistö paikkaa energiavajetta lihasproteiineilla, maksan ja lihasten glykogeenivarastoilla sekä rasvakudoksen rasvoilla.\nDieetillä onkin syytä kiinnittää erityistä huomiota lihaksia suojaavaan ruokavalioon ja liikuntaan, jotta laihduttaja välttyy lihaskadolta. Näin painonpudotus kohdistuu rasvaan eikä lihaksiin.\nAkatemiatutkija, dosentti Juha Hulmi Jyväskylän yliopiston liikuntatieteiden laitokselta ja personal training -toiminnasta vastaava apulaispäällikkö Saara Martikainen Sats-Elixia-liikuntakeskuksesta listaavat kuusi asiaa, jotka säästävät lihaksia dieetin aikana.\nHulmi tunnetaan Lihastohtori-blogistaan, jossa hän jakaa tietoa treenistä ja ruokavaliosta. Martikainen on fitness-harrastaja, joten hän pyrkii saamaan kroppansa mahdollisimman timmiin kuntoon.\n1) Syö riittävästi proteiinia\n– Kohtuullisen runsas proteiinimäärä suojaa lihasta energiavajeelta eli kannattaa vähentää ruokavaliosta mieluummin hiilihydraatteja ja rasvoja. Proteiinia saa olla dieetilläkin noin 1,5–2 grammaa painokiloa kohden eli viidennes tai enemmänkin ravinnon kokonaisenergiamäärästä, Hulmi sanoo.\nKäypä hoito -suosituksen mukaan laihdutuksen aikainen proteiinintarve on 1–1,5 grammaa painokiloa kohden, mutta Martikaisen mukaan liikuntaa harrastava laihduttaja voi syödä proteiinia enemmän.\n– Proteiinipitoinen ruokavalio on ykkösjuttu, koska se on lihasten rakennusaine. Oikea määrä riippuu yksilöstä, mutta sitä voi syödä virallisia suosituksia enemmän, Martikainen vahvistaa.\nVoit laskea päivittäisen proteiinintarpeesi jutun lopusta löytyvällä laskurilla.\n2) Harrasta painoharjoittelua\n– Lihasmassaa kasvattavaa lihaskuntoharjoittelua kannattaa harrastaa 2–5 kertaa viikossa. Suosittelen yleensä dieettaajalle vähintään 2–3 liikesarjaa lihasryhmää kohden. Liikkeitä voi toistaa 6–12 kertaa, Hulmi sanoo.\n– Varsinkin naisille tärkein vinkki on, että harjoitelkaa isoilla painoilla. Alle viiden kilon käsipainot voi jättää hyllylle. Jos isot painot pelottavat, kannattaa tarkistaa tekniikat personal trainerin kanssa, Martikainen kehottaa.\nKun lihakset kasvavat, myös kehon kokonaisenergiankulutus kasvaa. Kaloreita kuluu sitä enemmän lepotilassa, mitä enemmän kehossa on lihasta rasvan sijaan.\n3) Muista myös kestävyysharjoittelu\nMyös aerobinen harjoittelu polttaa rasvaa. Martikaisen mukaan Sopiva määrä liikuntaa on 3–5 kertaa viikossa. Siitä osa voi olla painoharjoittelua ja osa aerobista treeniä. Niitä voi myös yhdistää.\n– Suosittelen lämmittelyksi 20–30 minuuttia aerobista treeniä ja sen jälkeen lihaskuntoharjoittelua 45–75 minuuttia. Esimerkiksi puolentoista tunnin treeni ei ole yhtään liian pitkä, jos oikeasti haluaa muutoksia tapahtuvan vartalossaan.\nToisaalta harjoitukset voi myös erottaa niin, että käy aamulla lenkillä ja tekee illalla lihaskuntoharjoittelun, tai toisin päin.\n– Eli ei koko ajan vaan maata sohvalla, jos haluaa minimoida lihasten lähtöä. Voi vaikka kävellä paikasta A paikkaan B.\n4) Älä liiku liikaa\nTottumattoman kannattaa aloittaa liikunta vähitellen, sanoo Martikainen.\n– Jos aloittaa liian aktiivisesti, voi käydä niin, että on ihan rikki ja kipeänä pari viikkoa.\nMyös konkariliikkujan kannattaa pitää 1–2 vapaapäivää liikunnasta viikossa, huomauttaa Hulmi.\n– Ei kannata näännyttää itseään dieetin aikana liiallisella liikunnalla eli 1–2 kertaa aerobista kestävyysharjoittelua viikossa on yleensä sopiva määrä. Se ei ole enää lihasta säästävää, jos liikkuu liikaa.\n5) Pudota painoa maltillisesti\nLaihduttajan ei kannata hötkyillä. Hyvin nopeasti toimivista ihmedieeteistä ei ole hyötyä, jos haluaa pitää lihaksistaan kiinni.\n– Jonkin verran on näyttöä siitä, että rauhallinen, enintään puolen kilon painon pudotus viikossa suojaa lihasten lähdöltä, Hulmi kertoo.\n6) Syö monipuolista ruokaa\nKun ravinnon määrä vähenee dieetillä, myös suojaravinteiden saanti vähenee. Siksi monipuoliseen ruokavalioon kannattaa kiinnittää huomiota aiempaa enemmän. Syö kasviksia, hedelmiä ja marjoja, jotta pysyt terveenä.\nHulmin mukaan liikuntasuorituksen jälkeinen ateria on kaikkein tärkein.\n– Varsinkin treenin jälkeisinä tunteina pitää syödä hyvin ja monipuolisesti.\nMartikainen kehottaa suosimaan luonnollista ruokaa.\n– Kun ruoka on mahdollisimman puhdasta, aineenvaihdunta ei rasitu turhista lisäaineista. Kun aineenvaihdunta toimii hyvin, kroppa pystyy hyödyntämään ravinnon vitamiinit ja hivenaineet tehokkaasti.\nVaikka Martikainen noudattaa vähähiilihydraattista ruokavaliota, hän syö liikunnan jälkeen täysjyvästä valmistettuja ruokia.\n– Treenin jälkeen ensimmäinen ruokani sisältää hyviä hiilihydraatteja, kuten täysjyväriisiä, -riisipastaa tai riisinuudelia.\nPitkäketjuiset hiilihydraatit eivät aiheuta rajuja piikkejä verensokerissa. Myös säännöllinen ateriarytmi auttaa pitämään veren sokeritason aisoissa.\n– Aterioissa karkea sääntö on, että useita kertoja päivässä pieniä annoksia. Kannattaa syödä 5–6 ateriaa päivässä eli aamupala, välipala, lounas, välipala, päivällinen ja iltapala, Martikainen sanoo.\nLaske päivittäinen proteiinintarpeesi\n500 proteiinipitoisinta elintarviketta Terveyden ja hyvinvoinnin laitoksen Fineli-palvelusta\nProteiinilaskurin mukaan liikuntaa harrastavan laihduttajan päivittäinen proteiinintarve on 1,5–2 grammaa painokiloa kohden.\nProteiinia pukkaa purkista ja patukasta – kenen kannattaa syödä lisäravinteita? 16.10.2016\nterveysKotimaalihaksetkuntoliikuntaruokavaliotproteiinitruoatravitsemuselämäntapapainonhallintafyysinen kuntoruokatottumuksetliikuntaharjoituksettuki- ja liikuntaelimethiilihydraatitlihaskuntoharjoitteluateriat


Kysely Joensuun liikuntapaikkojen käyttäjille - Uutiset - joensuu.fi\nKysely Joensuun liikuntapaikkojen käyttäjille - Uutiset\nangle-left Kysely Joensuun liikuntapaikkojen käyttäjille\nMillainen on hyvä liikuntapaikka?\nJoensuun kaupunki selvittää kyselyllä kuntalaisten tyytyväisyyttä Joensuun kaupungin ylläpitämiin liikuntapaikkoihin. Kyselyllä tarkastellaan liikuntapaikkojen käyttöä, liikuntapaikkoihin liittyviä kunnostus- ja uudisrakennustoiveita sekä liikuntapalveluista viestimistä.\nKysely on avoinna 15.11.–19.12.2021. >>> vastaa kyselyyn tästä!\nLinkki löytyy myös osoitteesta joensuu.fi/liikuntapaikkasuunnitelma. Paperilomakkeella kyselyyn voi käydä vastaamassa pääkirjastolla, Reijolan kirjastolla, kaupungin palvelupisteillä (Eno, Kiihtelysvaara, Pyhäselkä, Tuupovaara, Carelicum) sekä uimahalleilla.\nKyselyyn vastanneiden kesken arvotaan uimahallien 10 kerran kortteja, maaseudun kuntosalien vuosikortteja sekä mikäli vastaajien määrä on yli 1000, myös uimahallien vuosikortteja.\nLiikuntapaikkakysely liittyy liikuntapaikkasuunnitelman päivitykseen ja sen toteutuksesta vastaa kaupungin liikuntapalvelut. Kyselyn tuloksia käsitellään kaupungin liikuntapaikka- ja lähiliikuntatyöryhmissä sekä kulttuuri- ja liikuntalautakunnassa. Kyselyn tuloksia hyödynnetään uusien liikuntapaikkojen suunnittelussa ja rakentamisessa sekä nykyisten liikuntapaikkojen kunnostamisessa.


How proge are you?\nHezzu kirjoitti noin 19 vuotta sitten (27 kommenttia)\nTuli tuosta Comuksesta mieleen, että onnistuskohan laatia semmonen "portaikko", johon listais vaikkapa 10-20 erilaista progelevyä, jolla mitattas kuuntelijan "progeutta" ja sietokykyä? ;)\nAlimmalla tasolla ois jotain kevyttä progevivahteista poppista, sitten tulis kevyttä sinfoa, sitte ehkä vähä rankempaa vääntöä... siittä jatkus astettain, lopulta tulis jotain tosi rankkaa krauttia ja sitte ehkä viimesenä jotain totaalisen ufoa avantgarde-sekoilua! :P\nMitähän levyjä tuommoseen portaikkoon sijoitettas ja mihin järjestykseen?\nTuolla seko-päässä voi tulla hankaluuksia sen suhteen että mikä on progea ja mikä psykedeliaa jne. Progehan on äärimmäisen konservatiivista musiikkia. ;)\nAi minä en ole proge kun en Comuksesta diggaa? :o ;)\nNo oikeasti todellinen kantani on Comukseen on tutkimatta.\nAlimmalle tasolle ehkä Alan Parsons Projectia. :D\nJoo, ja Parsonsin jälkeen Fishin aikainen Marillion.\nEi vaan Hogarthin aikainen Marillion.\nHogarthin aikainen Marillion on liikaa oikeasti progressiivista (vrt. Brave tai Anoraknophobia).\nihan alimmalla tasolla voisi tosiaan olla jotain semmoista tosi poppista joka ei ole progea nähnytkään tyyliin Flower Kings, Transatlantic ja Spock's Beard. Sitten näitä lähellä progea olevia pop-orkestereita tyyliin Porcupine Tree, Quidam ja semmoset. Sitten pikkuhiljaa lähestyttäisiin näitä helppoja progebändejä kuten Pink Floyd ja Camel. Siitä sukellettaisiin sitten Yesin kautta Emerson, Lake & Palmeriin ja sieltä sitten tämmösiin canterburyn jatsiosaston kevyempiin tyyppeihin kuten Caravan ja Hatfield&North. Sitten tulisi vähän italian kavereita, vaikka vähän PFM:ää ja Bancoa. Sieltä sitten edettäisiin Gentle Giantin kautta King Crimsoniin (tarkotan nyt sitä Wettonin aikaista; Sinfieldin aikainen olis tullut jo tuossa Camelin jälkeen. Uudempi kama olis varmaan kanssa jossain tässä, mene ja tiedä.) Sitten edettäisiin pikkuhiljaa kohti Magmaa ja Van der graaf generaattoria ja siitä sitten Amon düül kakkosta ja Cania. Sitten tulis Guru Gurua ja tään jälkeen siirryttäisiin kohti Henry Cowta (erityisesti se livelevy jossa kuuluu se krääääääääääääääääääääääääääk) Sit voisi tulla vaikka John Coltranen ratikaaliajan tuotantoa tyyliin Interstellar Space. Tämän jälkeen voisi tulla esmes Plastic People of the universen levy Kolejnice Duni, joka on aika päätöntä menoa; yhtä hyvin sopisi Ach to statu Hanobeni. Tästä voisi luonnollisesti siirtyä kohti yksinkertaistetumpaa "musiikkia", pois ölömölöstä ja kritskräts kräääk-melusta kohti uusia universumeja. Mutta kyllä miun mielestä listan päässä olisi Karlheinz Stockhausenin Gesang der jünglinge, jota joku virheellisesti Kontakteksi sanoi. Se on aivan mahtavaa piipaa plyplyply blulululu- musiikkia, jossa Stockhausen soittaa itse tehtyä syntetisaattoria ja vääntelee ja "modifioi" nauhaa, jolla 6-vuotias poika lausuu ja laulaa. Siitä jos Flower Kings-fani tykkää aidosti niin jo on ihme. :)\nNiin ja Wigwamhan ei ole progeä enää, vaan art rockia taimikäsenytoli.;)\nSiis Flower Kingsistä tai vaikkapa Spock´s Beardn musiikin tasostahan voit olla mitä mieltä hyvänsä, mutta sen haluaisin tietää millä tavalla näiden yhtyeiden tuotanto on popimpaa kuin vaikkapa Camelin tai Caravanin. Kyllä ne noin keskimäärin ovat aivan yhtä progea jos ei oteta huomioon sitä, että Camel ja Caravan tekivät musiikkiansa pari kymmentä vuotta sitten jolloin se oli oikeasti edistyksellistä. Tämä seikka ei kyllä esimerkiksi Flower Kingsin uuden levyn 20 minuuttisia kappaleita popiksi muuta.\nViimeinen lauseesi oli myös melko outo. Ehkä itse et pysty kuuntelemaan objektiivisesti musiikkia Flower Kingsistä Stockhauseniin, mutta uskon, että monet muut pystyvät.\nMielelläni kuulisin myös perusteluja miksi PFM tai Banco ovat progressiivisempia kuin Yes tai ELP?\nToivottavasti tästä ei tullut sellainen kuva, että otan asian liian vakavasti, mutta perustelut kiinnostavat kuitenkin. :)\_n[Muokattu 14/1/2003 / Kcrimso]\nKenties progeyhtyeiltä vaaditaan "pretentious", olla-olevinaan, mittaus, ELP mittarissa (ELP on 10).:D\nMitä jos ei pysty kuuntelemaan alimmalla tasolla olevaa pehmopoppista tai kikkelijatsia, mutta innostuu täysillä "totaalisen ufosta avantgarde-sekoilusta", onko sitten true progemies? ;)\nEi vaan silloin on true totaalisenufoavantgarde-mies. :P\nsen haluaisin tietää millä tavalla näiden yhtyeiden tuotanto on popimpaa kuin vaikkapa Camelin tai Caravanin.\nsiksi koska musta tuntuu siltä. Tämmosista makuasioista oleni kuten kaikki muutkin ihan jäävi sanomaan mitään, mutta kyllä miun mielestä Esim. Caravanin pari ekaa levyä ovat huomattavasti mielenkiintoisempaa musiikkia kuin Flower Kings, ja niissä on jännyys&omituisuusaste FK:ta pikkasen korkeammalla. Levyillä on mystisiä tunnelmia ja minun makuun ei-popimpia sointukulkuja ja ääniä. In the land of grey and pink on sitten asia erikseen, siinä on jo tosi poppia menoa, mutta kyllä siinäkin on omat hetkensä, jotka tekevät siitä FK:ta omituisempaa musiikkia. Sama koskee Camelia. Se vain miusta tuntuu progemmalta kuin FK ja SB, koska siinä menee sointurakenteet ja soundit meikäläisen korvaan omituisemmalla ja mielenkiintoisemmalla tavalla.\nJoka tapauksessa tämmöset luokittelevat heitot on aina vähän tämmösiä. Biisien pituus on miun mielestä aina ollut ongelmallinen "progemittari". Joku Juice Leskisen Pieksämäen Asemalla on 16 minuuttia, onko se progea?\nEhkä itse et pysty kuuntelemaan objektiivisesti musiikkia Flower Kingsistä Stockhauseniin, mutta uskon, että monet muut pystyvät.\nNo se on vaan hyvä jos lauseeni tuntui oudolta. Ehkä johtuu vain omasta rajoittuneisuudestani se, että en kykene kuvittelemaan tuntemiani Spock's Beard- tai Flower Kings-faneja Dream Theater t-paitoineen ja poninhäntineen diggailemaan kybällä Stockhausenia. Se kyllä tietysti pitäisi testata miten kyseiset tyypit suhtautuvat Gesang der jünglingenin avantgardistisiiin tunnelmiin. Tietysti sitä toivoisi että avantgardistisen nykymusiikin diggaileminen sitten näkyisi jotenkin siinä musiikissa mitä he soittavat omissa bändeissään...\nMun mielestä Yesillä ainakaan ei ole samanlaisia atonaalisia kakofoniakohtauksia joita muutamissa PFM:n piiseissä on. PFM ja Banco ovat mun mielestä musiikillisesti monipuolisempia ja enemmän yllätyksiä tarjoilevia bändejä: esim. Darwinilla on semmosia soittimia joita ei paljoo muut käytä ja muutenkin erilaiset kuviot ovat jotenkin innovatiivisempia ja kummallisemman kuuloisia. Nää on tietysti ihan supjektiivisia mielipiteitä ja veteen piirrettyjä viivoja. Joku päivä joku Yesin Close to the edge saattaa yllättäen kuulostaakin Darwinia jännemmältä, mene ja tiedä.\nYes vrs. PFM & Banco: Relayer on mun mielestä sen verta vaikee levy, ettei Italian kuomilla ole vastaavia.\nMielestäni FK on valovuosia SBtä edellä lähes kaikessa, erityisesti progeasteisuudessaan.\nNäin on. Spockarithan on toka levyltään lähtien tyytyneet pääasiassa kloonailuun ;)\nHK:lle: Mitäs kakofonialla tai atonaalisuudella on loppujen lopuksi progen tai edes edistyksellisyyden kanssa tekemistä?\nTuntuu että kaikki yhdistää kyseiset bändit Transatlanticin takia:mad:\nTulihan se Transatlantic sieltä vihdoin viimein. ;)\nEi varmaan sisällöllisesti katsoen mitään tekemistä, koska kattilankansia paukuttavaa apinaorkesteria ei varmaan kukaan pidä progena, mutta jos kyse on tietoisesta uusien ilmaisumuotojen etsimisestä - kuten progessa taitaa olla kyse - niin silloin voidaan sanoa että esim. ragarock on edistyksellinen rockilmaisun muoto verrattuna vaikka esim. Elviksen musiikkiin.\nOkei, Doc olet varmasti oikeassa, mutta se mihin tässä taas kerran päästään on genre-määritelmät. Eli mikä on progea ja mikä ei. Minusta Stockhausen ja kumppanit eivät ole sitä ole. Progekin voi olla hyvinkin kokeellista, mutta sen pitäisi jollain tavalla olla kuitenkin sidoksissa rockiin tai jopa populaari-musiikkiin ollakseen progea IMHO.\nEli ehkä tämän threadin olisi pitänyt olla: Kuinka avantgarde olet? ;)\nEi Stockhausen mielestäni kyllä mitään progea ole, vaikka toki progressiivisena sitä voidaan pitää teoksen ajankohta huomioonottaen. (Krautrockiako? :D) Tuota mainittua levyä olen joskus kuullutkin ja mieleni valtasi suuri halu iskeä levysoitin ja kaiuttimet lekalla mäsäksi, ennen kuin laittaisin itseni narun jatkoksi kiikkumaan. Ahdistavaa, todella ahdistavaa. Makunsa kullakin, mutta en pahemmin välitä. Menee ehkä samaan kategoriaan David Lynchin Eraserhead -leffan kanssa, vai liekö Lynch liian kesy Karlheinz-herraan verrattuna.\nEraserheadhan on ihan Teletappi-kamaa verrattuna Stockhauseniin! :P\nAhdistavaa, todella ahdistavaa. Makunsa kullakin, mutta en pahemmin välitä. Menee ehkä samaan kategoriaan David Lynchin Eraserhead -leffan kanssa, vai liekö Lynch liian kesy Karlheinz-herraan verrattuna.\nItse en kokenut Eraserheadia ahdistavana. Synkkähän se on, mutta sisältää aimo annoksen mustaa huumoriakin.\nkyllä mää olen sitä mieltä, että silloin kun pitäis mitata nimenomaan kuuntelijan "progeutta" ja musiikillista sietokykyä, niin ei silloin tartteisi välittää genrejen alati muuttuvista rajoista pätkääkään, vaan keskittyä nimenomaan siihen miltä musiikki kuulostaa. Ja totta kai musiikin edistyksellisyys riippuu tosi paljon kontekstista ja siitä kuinka yllättävää kamaa se ajasta ja paikasta riippuen kuuntelijalle on.\nKyllä miun mielestä esim. Savonlinnan oopperajuhlien jengi tekisi melko radikaalin tempun jos ne päättäisivätkin aivan yhen äkin yllättäen soittaa Hiski Salomaata ämyreistä yritysjohtajille ja heidän daameilleen, jotka parhaimpiinsa pukeutuneina odottaisivat jotain saatanan Verdin oomipaatriaa.\nMinun musiikillinen sietokyky joutuisi kyllä parhaiten koetukselle jos minut pistettäisiin kuuntelemaan vaikka Kiss FM:ää pari tuntia. :P\nHow proge I am, when I only got 20 of the 25 most important punk-albums listed in Record Collector´s this months issue...?:P\nJa mitkä on Record Collectorin mukaan ne 25 levyä?


Palokunta pelasti kaksi lasta turvaan kallionkolosta Turussa - Kotimaa - Helsingin Sanomat\nPalokunta pelasti kaksi lasta turvaan kallionkolosta Turussa\nPelastuslaitos auttoi kaksi kalliorinteen koloon jäänyttä lasta turvaan Turussa. Kyseessä olivat tyttö ja poika, jotka palomestari Jukka-Pekka Salmisen mukaan olivat molemmat alle kymmenvuotiaita.\nJulkaistu: 4.2.2014 12:35\nPelastuslaitos auttoi kaksi kalliorinteen koloon jäänyttä lasta turvaan Turussa. Kyseessä olivat tyttö ja poika, jotka palomestari Jukka-Pekka Salmisen mukaan olivat molemmat alle kymmenvuotiaita. "He olivat ilmeisesti laskeneet mäkeä kalliorinteen monttuun.


Sirkus saapui Uuteenkaupunkiin | Uudenkaupunginsanomat\nSirkus saapui Uuteenkaupunkiin\n22.8.2019 | 13:45\nHuhtikuusta saakka Suomea kiertänyt Sirkus Finlandia saapui tänään aamulla Pohitullin kentälle. Keskiviikkoiltana Raumalla esiintynyt sirkus kulkeutui aamulla kolmessa erässä Uuteenkaupunkiin yhteensä 50 rekan, pakettiauton, kuorma-auton ja asuntoauton muodostamina letkoina. Sirkus Finlandia esiintyy Uudessakaupungissa torstaina ja perjantaina.\nSirkusteltan pystyttämisessä menee yleensä enemmän aikaa, mutta kunhan katto on saatu pystyyn, loppu sujuu todella ripeästi. Sirkus Finlandian tiedottaja Jouni Aalto kertoo, että ensimmäisen letkan perille saapumisesta kestää yleensä neljä ja puoli tuntia siihen, että koko sirkus on pystytetty.\n– Ensimmäisenä paikalle saapuneet hyppäävät heti ulos ja piirtävät ensimmäisenä teltalle paikan. Sitten telttaa aletaan rakentaa.\nSirkus Finlandian mukana kulkee koko kaarti aina esiintyjistä rakentajiin ja kioskinpitäjiin. Tämä kaikkiaan reilun 80 hengen kokoonpano majoittuu kiertueella sirkusletkan mukana kulkevissa asuntoautoissa tai miehistövaunuissa. Matkassa mukana ovat tietenkin myös esiintyvät shetlanninponit ja koirat sekä näiden lisäksi muutamia isompia hevosia.\n– Tämä on kuin pieni liikkuva kylä. Sähkö tulee omasta aggregaatista ja meillä on täällä oma jätepuristin. Vaunuissa on kaikki, mitä asunnossakin, mutta vain pienemmässä koossa, Sirkus Finlandian juontaja Seppo Tauriainen kertoo.


Kisses from Vilma: Done. Check. Finito.\nHeippaheii ja aurinkoista viikonloppua kaikille!! <3\nTorstaina taputeltiin viimeinen tentti kasaan ja nyt on siis pienimuotoisen loman vuoro. Kaiken kaikkiaan tenteistä jäi oikein hyvä fiilis, ainakaan siis ei mitään sellaisia katasrofi-tunteita tullut jälkikäteen joten toivon että menivät kaikki ihan hyvin. Tenttikausi oli ehdottomasti rankin ikinä, mutta veikkaan että kova työ tuotti tulosta ja nyt voi hyvällä omalla tunnolla ottaa rennosti vähän aikaa ennen kuin paneudun graduun.\nBlogin kirjoittaminenhan kärsi aika kovasti tenttikauden aikana. Ei se siitä johtunut, etteikö mulla olisi ollut aikaa kirjoittaa postauksia esim iltaisin, ongelma oli vaan se ettei mulla tuntunut olevan mitään kirjoitettavaa. Jos lukee klo 10-18 joka päivä, käy illalla ehkä lenkillä, kaupassa ja tekee ruokaa, on aiheet hieman vähissä. Nyt oonkin ihan intoa täynnä bloggaamisen suhteen!! Mulla on paljon ideoita ja aiheita, tästä se lähtee :)\nNoniin, aloitetaan torstaista. Mentiin mun viimeisen tentin iltana syömään Juuson kanssa aivan upeaan Madison-nimiseen ravintolaan. Suosittelen tätä ravintolaa lämpimästi jos tulette Lontooseen käymään ja haluatte mennä hienoon miljööseen illalliselle. Madison sijaitsee siis St Paulin katedraalin viereisen ostoskeskuksen katolla, josta onkin aivan upeat näkymät katedraalille ja kattojen ylle. Otettiin tossa tasanteella muutamia kuvia, ja mun mielestä ainakin oli varmaan hienoin tausta ikinä mitä mulla on asukuvissa ollut :D Kuvia tuli otettua aika reippaasti siinä pöytäämme odotellessa, joten älkää ihmetelkö että kuvia on vähän runsaampi määrä.\nTäällä on ollut iltaisin jo ihan sellainen kesän tuoksu. Tiedättekö sen tuoksun mikä iltaisin tulee kun on ollut tosi lämmin päivä? Torstai-iltanakin sää suosi ja hymy oli herkässä kun takki päällä tuli lämmin.\nRavintolan terassilla oli tosi hyvä meininki. DJ soitti ja terassi oli tupaten täynnä, luultavasti siis suosittu after work paikka. Sen voin sanoa, että tänne kannattaa ehdottomasti varata pöytä ja kannattaa ottaa huomioon juuri tuo DJ, eli musiikki pauhaa ja kuuluu ihan sisälle pöytiinkin asti.\nRuoka oli kyllä älyttömän hyvää. Ravintolassa tarjoiltiin grilliruokia ja hampurilaisia vähän erilaisella twistillä. Mä otin hummeri-hotdogin ja Juuso otti ankka-hampurilaisen. Tossa mun ateriassa oli aivan älyttömän hyvä salaatti, hummeri oli suussa sulavaa ja kastikkeena oli jonkinlainen avokadomajoneesi. Kaikenkaikkiaan ihan hirveän hyvää, vaikka tää yhdistelmä vähän hassulta saattaisi kuulostaakin! :D Maistoin Juusonkin ruokaa, ja en varmaan ikinä ole maistanut yhtä hyvin valmistettua ankkaa. Huhhuh, aika onnellisena lähdettiin kotiin illallisen jälkeen!\nNukuin perjantaina klo 11 asti aamulla, enkä tiedä koska olisin viimeksi nukkunut yli yhdeksään. Perjantaina lähdin vielä kavereiden kanssa Sohoon juhlimaan ja eilinen meni sellaisissa väsymyksen sekaisissa fiiliksissä.. Juuso meni illalla kavereidensa kanssa ulos ja mä skypettelin kavereiden kanssa, heitin kauhean kasan luentomuistiinpanoja roskikseen ja siivoilin. Saanko kysyä jos siellä on joitain jotka bilettävät joka viikonloppu, miten te jaksatte?? :D Olin perjantaina ulkona ja edelleenkin on sellainen "epävarma" olo. Huomaa, että ei oo tullut valvottua tai juotua piiiitkään aikaan.\nVielä pari päivää kaikenlaista puuhastelua, pakkausta ja pyykin pesua, ja sitten tiistaina koittaakin lähtö Suomeen pariksi viikoksi!! :)\nOikein mukavaa sunnuntaita kaikille! <3\nTunnisteet: kuulumiset, kuvia, lifestyle, lontoo, muoti, oma elämä, päivän asu, vapaa päivä, yleinen\nAnonyymi 24/5/15 15:06\nniiiiin ihana asu!! :o<3\nVilma 26/5/15 16:35\nSarita 24/5/15 15:19\nIhana asu! <3 Näyttää tosi kivalta toi paikka! Ja joo en kans tajua miten joku pystyy joka viikonloppu juhlimaan, huh :'D\nKiitos paljon Sarita! :) <3\nMarjut 24/5/15 18:54\nVilma 26/5/15 16:36\nVoi kiitos Marjut <3\nAnonyymi 24/5/15 19:28\nAivan ihana asu! upea paikkakin :)\nAnonyymi 24/5/15 20:16\nNam minkänäköiset ruuat :P ja kivannäkönen paikka!\nVilma 26/5/15 16:38\nJoo, niin namit!! :)\nannieveliina 24/5/15 23:44\nIhana asu, oot kyllä ollu upean näkösenä liikenteessä!<3 Ja te vaikutatte niin suloselta parilta, että en kestä :') On aina yhtä "puhdistavaa" saada heittää muistiinpanoja yms muita alta hoidettuja juttuja pois!\nVilma 26/5/15 16:40\nAww kiitos niiin paljon Anni!!<3 haha älä, se on ihan parasta!! :D\nheltsu 25/5/15 06:52\nIhana toi hame! :)\nVilma 26/5/15 16:41\nfashion eXplosion 25/5/15 07:54\nsupermagee hame !!:)\nVilma 26/5/15 16:42\nAnonyymi 25/5/15 18:33\nMistä toi koralli jakku?:)\nVilma 26/5/15 16:44\nSpirit Storesta joskus vuosi pari sitten :)\nJeannay Juliet 26/5/15 13:43\nWow miten ihana Vilma!♥\nVilma 26/5/15 16:45\nAww voi kiitos Jenna!<3\nAnsku 4/6/15 18:51\nOii wauu mikä tausta tosiaan. Huikeen upea!\nMä söin kans pari viikkoa sitten ankkaa, js yllätyin kuinka hyvää oli.


Helppo valkosuklaamousse – Suklaakakku\nValkosuklaamousse on nopea ja helppo valmistaa. Alla olevalla reseptillä valmistuu n. 4 annosta. Reseptiä on helppo muokata vaikka 8:lle hengelle, laitat vain 200 g suklaata ja 2 dl kuohukermaa.\nAloita vatkaamalla kerma. Sulata valkosuklaa vesihauteessa tai vaihtoehtoisesti voit sulattaa suklaan mikrossa. Anna valkosuklaan jäähtyä hetki n. kädenlämpöiseksi. Sekoita valkosuklaa kerman joukkoon kevyesti nostellen, vältä vatkaamista. Valkosuklaamousse on nyt valmiina tarjottavaksi. Moussea voit käyttää myös leivonnassa ja se sopii erinomaisesti erilaisten kakkujen väliin tai vaikka kääretortun täytteeksi.\nValkosuklaamousseen saa hieman särmää lisäämällä tilkan sitruunamehua. Moussen joukkoon voi lisätä myös erilaiset karkkirouheita tai –rakeita. Mariannerouhe sopii valkosuklaan kanssa erinomaisesti ja kannattaa kokeilla myös tuttifruttia. Makeutta voi taittaa myös marjoilla ja sekaan sopiikin erinomaisesti vadelmat ja mansikat.\nTästä näet parhaan suklaamoussen reseptin ja tästä eksoottisemman Ruby-suklaamoussen.


Henkilökohtaista osa 3 – Avun kesädekkari 2021 | Apu\nInkan ja Anun yhteiseen työkesään 1980-luvulla ja mystiseen kirjeeseen liittyi myös enkelimäinen Laura. Anu oli törmännyt tähän vuosia sitten sattumalta, ja enkelimäisyys oli Laurasta kaukana. Osa 3/8.\nInka seurasi tarkkaan Anun ilmeiden muuttumista tämän lukiessa kirjeen läpi. Jämäkkä tarmonrypistys otsalla, silmien pyörittelyt Anun edetessä riviltä toiselle ja lauseesta seuraavaan, inhon ja huvittuneisuuden ähkäisy.\nSitten Anu laski kirjepaperin kahvilan pöydälle. – Ei allekirjoitusta.\n– Ei, Inka totesi.\n– Minun oli pahempi.\nSuorastaan loukkaantuneena Inka otti kirjeen ja laittoi sen takaisin laukkuunsa. Anu virnisti.\n– Neiti XXX?\nInka tajusi punehtuvansa.\n– Mun nimimerkki oli kyllä Neiti X, hän sanoi. – Yhdellä äksällä, niin kuin Napakympissä. Nuo lisä-äksät lähettäjä lisäsi siihen itse. En tietenkään halunnut vastaukseksi mitään tuntemattomien miesten pornofantasioita! Minun ilmoitukseni oli ihan asiallinen seuranhakuilmoitus, toisin kuin sulla. Tai ainakin melkein asiallinen.\nAnun ilme synkistyi, ja Inka muisti mitä Anu vasta äsken oli sanonut.\n– Millä tavalla sun saama vastaus oli pahempi?\nAnu nojautui pöydän yli ja alensi ääntään.\nAnun nimimerkki Julma Juonio oli ollut täysin läppää, kuten koko ilmoituskin. Hän oli hakenut miesseuraa ”alistuvasta, tossun ja raipan alle taipuvasta nuoresta oriista, joka nauttisi kovista otteista”. Myös hän oli saanut yhden vastauksen ilmoitukseensa. Se ei ollut ihan sitä mitä hän olisi odottanut.\nHän oli olettanut, että saisi nauraa. Joko ilmoitukseen vastanneelle tai hänen kanssaan, jos tämä siis olisi tajunnut, että kyseessä oli vitsi.\nEi ollut tajunnut.\n– Se oli uhkaus. Minut uhattiin tappaa ja sitä ennen... kaikkea muuta. Karmeaa luettavaa. Se vihan määrä oli kamala.\nInka katsoi Anua kauhuissaan. – Voi ei! Mikset kertonut?\n– Ethän sinäkään puhunut tuosta pornokirjeestä. Tuo oli sentään kevyttä kamaa. Minua hävetti!\n– Mutta no, onhan tuo sentään ihan eri juttu, tappouhkaus ja... Siitä olisi pitänyt tehdä rikosilmoitus.\n– Muista, että se oli kahdeksankytlukua. Ei ollut mitään meetoota, jos muistat... Ja minkä ikäisiä me oltiin, tuskin kaksikymmentä. Mistä me mitään silloin tajuttiin. Sitä paitsi poliisisedät olisivat varmaan vain naureskelleet, että tytöt kokeili kepillä jäätä, heh heh, niin makaa kuin petaa… Anun ääni oli kohonnut. – En tietenkään mennyt poliisille, ennemmin olisin kuollut! Minä revin sen kirjeen ja heitin pois. Arvaa vain, kaduttiko jälkeenpäin.\nKun Anu huomasi, että heitä katsottiin taas naapuripöydästä, hän hiljensi ääntään.\n– Minua myös pelotti. Tosi paljon. Tuntui, että se kirjeen kirjoittaja tiesi, kuka minä oikeasti olin. Mietin koko loppukesän, oliko se joku vakkariasiakkaista. Joku niistä niljakkaista äijistä. Jos muistat, niin en enää mielelläni ollut henkilökohtaisten tiskillä. Te muut hoiditte niitä, sinä ja Laura.\nInka oli jo ryhtynyt käymään mielessään läpi auto- ja kiinteistödiilereitä, jotka muisti.\n– Miksi epäilit, että se oli joku vakkareista?\nAnun poskille nousi punaiset laikut. – Siinä kirjeessä puhuttiin siitä miltä minä... haisin.\nInka naurahti epäuskoisesti. – Haisit?\n– Minähän poltin silloin vielä. Ja muutaman kerran oli mennyt ilta vähän pitkäksi. Joskus sinun ja Lauran kanssa, ja muidenkin. Oli niitä, hm, säätöjä aika tiuhaan. Joskus oli vielä vähän heikko olo aamulla töissä. Piti vetää pastilleja, ettei Mirjami olisi huomannut. Huomaisikohan se?\n– Ei varmaan, Inka rauhoitteli. Vaikka oli vakuuttunut siitä, ettei kukaan konttorissa voinut olla panematta merkille, miten kalpeana ja epätavallisen hiljaisena Anu noina toistuvina dagen efter -aamuinaan nökötti tuolillaan.\nInhottavasta uhkauskirjeestä oli alkanut pitkä ajanjakso, jolloin monenlaiset kiusat ja vastoinkäymiset olivat alkaneet kasaantua Anun tielle.\nKunpa he olisivat olleet vähän fiksumpia silloin, Inka mietti. Nyt keski-ikäisenä oli niin helppo nähdä, että työssä tapahtuvasta uhkailusta, olkoonkin ehkä itse nuoruuden typeryyksissä alulle pannusta, olisi aivan ensin pitänyt ilmoittaa omalle esimiehelle. Niin hän neuvoisi Hennaakin, jos tyttärelle jotain vastaavaa sattuisi.\n– Sanoit, että siitä kirjeestä seurasi jotakin, Inka jatkoi varovaisesti. – Saitko ikinä selville keneltä se oli?\n– En ikinä, Anu vastasi. – Enkä edes tiedä, johtuiko se siitä kirjeen kirjoittajasta vai olenko vaan ihan vainoharhainen, mutta...\nInhottavasta uhkauskirjeestä oli alkanut pitkä ajanjakso, jolloin monenlaiset kiusat ja vastoinkäymiset olivat alkaneet kasaantua Anun tielle. Häneltä varastettiin kotitalon edestä polkupyörä, ja kun hän oli hankkinut uuden, se vietiin saman tien kerrostalon pyörävarastosta. Kun hän yhtenä iltana palasi opiskelijapippaloista ”aika myöhään”, hän astui eteisessä koirankakkaan. Joku oli käynyt tunkemassa kikkareet postiluukusta sisään.\nPimeän aikaan ikkunaan ilmestyi joskus valotäplä, ja kun hän tähyili ulos kolmannen kerroksen ikkunastaan, viereisessä metsikössä sammui taskulampun valokeila. Kiusantekijä jäi pimeän peittoon.\nInkaa värisytti. – Kauanko tuota jatkui?\n– Itse asiassa en tiedä. Se tässä on pahinta. Aina jos jokin tavara oli hukassa, mietin ekaksi, oliko uhkailija asialla. Kerran poikakaverini auton kylkeen oli joku tehnyt parkkiksella kauheat naarmut. Jos heräsin yöllä siihen, että rappukäytävästä kuului kolinaa, olin ihan varma, että joku murtautuu sisään. Jossain vaiheessa kuvittelin, että puhelintani kuunneltiin. Hain yhtä työpaikkaa telkkarissa ja olin jo menossa allekirjoittamaan työsopparin, kun minulle soitettiin, että ei tarvitse tulla. Mitään selitystä ei annettu.\n– Onhan siinä voinut olla jotain muutakin, Inka aloitti varoen, mutta Anu keskeytti hänet.\n– Kuulin myöhemmin, että niille oli tullut nimetön ilmianto siitä, että olin alkoholisti ja hankala ihminen, ihan sekopää. Mitä en ollut. Ainakaan alkoholisti! Sekopää minusta tuli siinä vaiheessa, kun Aarne ja Aapeli seitsenkuisina olivat vaunupäikkäreillä meidän rivarin takapihalla. Se oli semmonen pieni pläntti ihan keittiön ikkunan takana, yhdestä kohtaa vain pääsi aidan portista. Ne olivat siellä ehkä tunnin, mutta kun hain ne sisään, joku oli käynyt viemässä kaksostenvaunuihin pornolehden. Ajattele!\n– Kamalaa. Mitä sinä... Mitä sinä teit? Ja miten sinun miehesi, miten hän suhtautui?\n– Me sitten muutettiin siitä aika pian. Kaikki tiedot laitettiin tietenkin salaiseksi. Numerot, osoitteet. Tiedätkö, siinä meni jotenkin into hakea julkisiin hommiin, näyttää naamaa telkkarissa tai missään. Voin sanoa, että olin ihan mielelläni kotiäitinä useammankin vuoden. Kaikki hälytysjärjestelmätkin mitä hankittiin, voi luoja miten niihinkin paloi rahaa...\n– Kamalaa, Inka sanoi uudestaan. – Onko sen jälkeen, onko kuitenkin viime vuosina, tuota... hän yritti hapuillen jatkaa. – Tarkoitan, että miten sinä nykyään voit?\nAnu niiskautti nenäänsä ja oikaisi selkänsä.\n– Se on lopettanut. Tai sitten se on tullut niin taitavaksi, etten enää edes huomaa, hän sanoi. – Ja kiitos kysymästä. On tullut työllistettyä vuosien mittaan useampaakin terapeuttia. Mutta tässä sitä sentään ollaan.\nOltiinko me kaikki 1980-luvun lopulla jotenkin seksuaalisesti ylivirittyneitä, mielessä kävi.\nEmpatia painoi ihan fyysisenä möykkynä Inkan vatsan tienoilla. Miten väärin, miten kauhean epäoikeudenmukaista oli, että joku saattoi tuommoisella systemaattisella kiusantekemisellä ja vainoamisella suistaa toisen ihmisen elämän raiteiltaan noin pitkäksi aikaa. Onneksi Anulla oli nyt työnsä ja perheensä, lätkä-äidin arki mokkapalahärdelleineen kaikkineen, se piti hänet elämässä kiinni.\nInka ei ollut ollenkaan varma, että olisi itse toipunut moisesta rääkistä noin hyvään kuntoon kuin Anu.\nOli kaameaa, että Anu oli joutunut kokemaan jotain tuollaista. Mutta samalla oli – ja tätä Inkan oli vaikeampi myöntää itselleen – ihan suunnaton helpotus, että hän itse oli päässyt niin vähällä. Hän ei enää ehkä omaksi onnekseenkaan muistanut sanatarkasti ilmoitusta, jonka oli itse jättänyt – jossa ei tainnut sittenkään olla muka vitsikkäissä vihjailuissaan kuin aste-ero Anun törkeilyyn. Oltiinko me kaikki 1980-luvun lopulla jotenkin seksuaalisesti ylivirittyneitä, mielessä kävi.\nJotain uutta häiritsevää tuli Inkan mieleen. Hän otti kirjeen takaisin esiin ja asetti sen pöydälle Anun eteen.\n– Se sinun kirjeesi, hän sanoi hiljaa. – Luuletko että se oli saman kirjoittajan kirjoittama kuin tämä?\nSama oli kuulemma tullut Anunkin mieleen. Hän tutki jälleen Inkan saamaa kirjettä, mutta pudisti sitten päätään.\n– Voi olla. Tai sitten ei. Olin muistavinani, että se olisi koneella kirjoitettu. Mutta saatan muistaa väärinkin. Siitä olen varma, ettei siinä ollut allekirjoitusta, niin kuin ei tuossakaan. Sori…\nHänen katseensa ihan pureutui Inkan silmiin. – Laurakin sai kirjeitä.\nAnun puhelin oli piipannut ja hän vilkaisi sitä suu vinossa.\n– Niillä on jokin ruutuaikakriisi siellä taas. Pitää varmaan lähteä tästä.\n– Niin minunkin, Inka sanoi. – Matti haluaa varmaan päästä kertomaan golfkierroksestaan. Se on aina hyvää unilääkettä.\nHe nousivat pöydästä ja halasivat, kankeahkosti mutta kuitenkin.\n– Oli kiva nähdä, Inka sanoi. – Pitkästä aikaa.\n– Oli, Anu vastasi ja hymyili äkkiä suorastaan lämpimästi. – Tosin aika rankkoja juttuja tuli vuodatettua sun niskaan. Toivottavasti et ahdistunut mun puolesta. Viime ajat on siis olleet taas ihan jees.\n– Olisi ollut kiva, jos olisi saatu Laurakin mukaan, mutta minulla ei ole hänen yhteystietojaan, Inka sanoi. – Ja tunnusti sitten: – Itse asiassa en edes muista, mikä Lauran sukunimi on. Tai oli silloin.\n– Lampinen, Anu vastasi. Hän oli alkanut vetää takkia ylleen, mutta hänen ajatuksensa olivat selvästi jo muualla. Äkkiä hän kuitenkin kääntyi ja tarttui molemmin käsin Inkan olkapäihin. Hänen katseensa ihan pureutui Inkan silmiin. – Laurakin sai kirjeitä.\nTotta, Inka muisti. Laurakin oli laittanut lehteen oman Henkilökohtaista-ilmoituksensa, kun he olivat tätä mukaan yllyttäneet. Lauran petollinen poikaystävä oli jättänyt hänet ja Laura oli ollut alamaissa, ja he kaksi olivat ihmetelleet, kuinka joku ääliö ei osannut arvostaa sitä palvovaa rakkautta ja hellää huolenpitoa, jota täydellinen tyttöystävä oli runsain mitoin tarjonnut.\nToisin kuin he kaksi, Laura oli saanut kirjeitä enemmän kuin yhden. Viisi tai kuusikin.\nLauran laatima ilmoitus oli ollut aivan eri sorttia kuin Anun ja Inkan roisit, loppuun asti ajattelemattomat tekeleet. Se oli ollut lempeä, hyväntuulinen ja herkkä, yhtä herttainen, helposti hullaantuva ja haavoittuva kuin Laura itse. Ja, toisin kuin he kaksi, Laura oli saanut kirjeitä enemmän kuin yhden. Viisi tai kuusikin.\n– Eikös Laura käynyt treffeilläkin jonkun niistä kanssa? Inka kysyi.\n– Kävi, Anu huudahti. – Useammankin.\nHe katsoivat tosiaan. Inka varoi sanomasta mitään. Anu lausahti sen ääneen hänen puolestaan.\n– Tasan eivät käy onnen lahjat.\nEnnen kuin he erosivat, Anu lupautui ottamaan selvää Lauran nykyisestä nimestä ja yhteystiedoista. Tiedottajalta se kävisi näppärästi, ja ensi kerralla he tapaisivat kolmisin. Sillä vaikka Lauran kaikkinainen täydellisyys oli ollut joskus melkein musertavaa, hän ei kuitenkaan millään muotoa ansainnut nyreksintää, jota niin usein oli joutunut kohtaamaan.\n– Jos vaikka meillä olisi ensi kerralla jotain mukavampaa puhuttavaa kuin tänään, Anu sanoi.\n– Ei vanhoja kirjeitä, Inka sanoi.\nAnu naurahti. – Ei kirjeitä.\n– Mutta miksi hän minun menoistani uteli. Ventovieras!\nKotona Matti istui katsomassa iltauutisia, kun Inka palasi.\n– Tässä ollaan. Sori että kesti, Inka sanoi. Matti ynähti vastaukseksi jotakin periaatteessa myönteistä. Käsivarsi ojentui toivottamaan hänet tervetulleeksi viereen sohvalle telkkarin hohteen ääreen, mutta katse ei edes irronnut uutisankkurista.\nInka istahti miehensä viereen. Kamalasti olisi kutkuttanut kertoa, mitä oli Anulta kuullut. Mutta haluaisiko hän tunnustaa omia nuoruuden typeryyksiään, ja kuinka paljon hän voisi paljastaa Anun hänelle luottamuksellisesti kertomia ongelmia? Ei Matti sitä paitsi edes tuntenut Anua.\nLopulta Inka ei enää kestänyt. Pakko oli sanoa edes jotakin, niin kiihdyksissä hän oli edelleen siitä, mitä oli kuullut.\n– Tapasin siis entisen kesätyökaverin. Muistatko, että otin puheeksi, hän sanoi ehkä tarpeettomankin ärhäkästi. Vihdoin Matti käänsi katseensa häneen.\n– Totta kai. Kakkutaivas, Anu, mies luetteli kuin koevastausta. – Kerroin Jokellekin, että olit löytänyt vanhan kaverisi.\n– Kerroit sun golfkaverille? Miksi!\n– Hän soitti vielä ja kysyi, oliko hänen tuloskorttinsa joutunut vahingossa minulle.\n– No hän nyt aina kysyy, että mitäs vaimolle kuuluu. Kai hän on vain kohtelias. Ja moikkasittehan te toisianne kun hän heitti minut kotiin.\nInka ei tiennyt, mitä sanoa. Oli kiva, että Matilla oli harrastuksensa ja muitakin kuin työkavereita, mutta silti tuntui jotenkin... tunkeilulta, että joku golf-buddy, jonka kanssa Inka itse ei ollut ikinä vaihtanut sanaakaan, jota ei edes ollut kasvokkain kunnolla nähnyt, sai kuulla hänen vapaapäivänvietostaan. Ties mitä muuta oli jo hänestä kuullut.\n– Puhuin Lauran miehen kanssa ja hän pyysi meidät käymään.\nInka yritti päättää, miten kuulemaansa kommentoisi, mutta silloin hänen puhelimensa alkoi soida. Huoli sai välittömästi pulssin kiihtymään. Kuka soittaa lauantai-iltana näin myöhään?\n– Onkohan Hennalla jotain...\n– Kerro terveisiä, Matti huikkasi rauhoitellen. Laittoi sentään telkkarin äänen pienemmälle.\nSoittaja ei kuitenkaan ollut tytär. Vaan Anu jälleen.\n– Aloin sitten heti selvittää, löytäisinkö Lauran yhteystiedot. Ja löysinkin. Hän oli vaihtanut sukunimeään kokonaiset kolme kertaa, niin että se kyllä oli melkoista salapoliisintyötä. Ja kuule. Tämä on paha.\nAnun ääni oli kireä ja kiihkeä. Se sai Inkan karvat pystyyn. – Niin?\n– Laura on kuollut. Aika tuore juttu ilmeisesti. Itsemurha. Ehkä.\nInka nielaisi. – Ehkä?\nKesädekkari jatkuu päivittäin.\nHenkilökohtaista osa 1 – Avun kesädekkari 2021\nHenkilökohtaista osa 2 – Avun kesädekkari 2021


Ellis: Aurora Vestiböle was here\nTänään tuskailen siivoamatonta kotia, ruokaa, joka ei valmistu itsekseen, pyykkivuoria ja tekemättömien töiden listaa, johon ilmestyy koko ajan uusia asioita - niiden vanhojen roikkuessa yhä listalla. Lunta tulee koko ajan lisää ja mulle on iskenyt kola-allergia, siis lumikola-allergia.\nSaan näppylöitä, jos menen liian lähelle lumikolaa, lapiokin aiheuttaa jo kutinaa.\nKotiin tultuani menin kirjahyllylle koluamaan yhtä kirjaa (en löytänyt), mutta sen sijaan löysin kaksi, jotka olin jo vallan unohtanut. Kaivoin kirjat esiin ja tajusin syyn tähän kaikkeen: meillä asuu hirviöitä!!!\nSelasin kirjoja ja tunnistin heti tämänaamuisen vieraan (=tutun), Aurora Vestibölen. En meinannut löytää mitään kelvollista vaatetta päälleni... joinakin päivinä on koko ajan sellainen olo, että on jotenkin "väärät" vaatteet päällä. Ei tunnu kotoisalta. Kuulostaako tutulta? Sehän on tietenkin Auroran tekosia.\nPuhelinhirviö Turino Pronto käy meillä aina silloin tällöin. No okei, aika usein...Tosin täytyy myöntää rehellisesti, että on sen käynnit vähentyneet huomattavasti. Tyypillinen Turino Pronton kepponen ajoittuu juuri siivouspäivään: hakiessani imuria kaapista, tuleekin "äkkiä" mieleen soittaa vanhalle ystävälleni. Kun puhelu sitten aikojen kuluttua loppuu, ei siivoamisesta meinaa enää tulla mitään. On jo alettava laittaa ruokaa, lähdettävä kauppaan tms. Näppärää ;)\nEi tarvitse kaukaa hakea myöskään tuota pyykkihirviö Tri Pyykkiä. Se pistäytyi jo eilen, kun meinasin unohtaa pyykit "rumpukuivatukseen" (=märkänä pesukoneeseen). Nytkin pyykkikorissa odottelee reilu satsi vaatteita pestyksi tulemista.\nEhkä kaikkein ei-toivotuimmat kotihirviövieraat ovat laiskurikolmikko Löysingtön, Vitkuiikka ja Lasse Ala-Viren. Ne saavat koko perheen pehmeän flegmaattisuuden valtaan. Niiden syytä on se, etten viitsinyt ottaa niistä edes kuvaa tähän!\nMyös Hullerum Bullerum eli sekaisten huoneiden hirviö tekee visiittejä, etenkin nuorison huoneissa. Tohtori Noutolempi vie mennessään yksittäisiä sukkia, tärkeitä papereita, avaimia ja meillä etenkin lompakko ja kännykkä ovat sen tulilinjalla.\nHuh mitä sakkia!\nEi kai tässä auta muu kuin yrittää häätää jollain konstilla näitä kutsumattomia vieraita täältä. Pyykit koneeseen, imuria kävelyttämään ja rätti heilumaan. Myöhemmin vaikka makkaratulet takkaan. Kuulostaa paremmalta?\nPS. Nämä oikeasti huikean hauskat Kotihirviöiden käsikirja ja Kotihirviöiden perheopas 2. -kirjat on kirjoittanut Stanislav Marijanovic. Suomennokset Tuomas Nevanlinna, Lasten Keskus (1997, 1999)\nPSS. Muutama tunti myöhemmin..\nArvatkaa siivosinko? - En.\nLähettänyt Ellis klo 17.58\nTunnisteet: arki, kirjat, koti, mietteet


Kodin saanut koira: ETOILE - Rescueyhdistys Kulkurit ry - Matkalla kotiin! - Kulkurit.fi\nKodin saanut koira: ETOILE\nEtoile on odottanut tarhalla kauan. Jopa niin kauan, ettei kukaan enää edes muista mistä ja milloin se on tarhalle tullut. Etoilen taustasta tiedetään vain, että se oli vuosia Asociatia Suflete Dragin entisellä Frumusanin tarhalla ja nyt se on siirretty uudelle Sintestin tarhalle odottamaan oman kodin löytymistä.\nKulkurien aktiivit tapasivat Etoilen toukokuussa 2016 Sintestissä ja kertoivat sen olevan erittäin ihmisrakas ja äärettömän iloinen siitä, että sen häkkiin tulee ihmisiä. Silloin se häslää ja touhottaa riemuissaan ja hyppii jonkin verran ihmisiä vastaan. Etoile on erittäin kiltti ja se antaakin ihmisten käsitellä ja tutkia sitä ilman mitään ongelmia. Vaikka Etoilella on ikää jo arviolta 7 vuotta, ei se silti vaikuta lainkaan seniorikoiralta leikkisyytensä ja iloisuutensa takia.\nEtoile on kooltaan romanialaisittain melko suuri, se on noin 60 cm korkea ja painoa sille on kertynyt reilut 40kg. Tällä hetkellä Etoilella on selkeästi liikaa painoa ja sen tulevan kodin tulisi sitoutua Etoilen painon pudotukseen järkevän liikunnan ja oikeanlaisen ruokinnan keinoin. Etoilen suuren koon vuoksi\nEtoile ei tule toimeen toisten narttujen kanssa, joten sitä ei luovuteta toisen nartun kaveriksi. Urosten kanssa Etoile puolestaan tulee hyvin toimeen.\nKulkurien aktiivit tapasivat Etoilen Sintestin tarhalla heinäkuussa ja kertoivat sen olevan erittäin ystävällinen ja rauhallinen koira. Osa sen rauhallisuudesta saattaa tosin selittyä sillä, että heinäkuussa Romanian helteet ovat kuumimmillaan ja Etoilella on runsaasti ylipainoa, joten helteet ottavat selkeästi sen voimille. Tällä kertaa Etoile ei erityisemmin tykännyt siitä, että sen suuhun katsottiin, vaikka yleensä Etoile antaa käsitellä itseään nätisti. Etoilella on runsaasti hammaskiveä. Lisätty uusia kuvia Etoilelle.\nVaikka kesän helteet ovat vaihtuneet syksyn viimaan ja sateisiin, on ihana Etoile edelleen hyvin rauhallinen kaveri, joka ottaa myös vieraat ihmiset hienosti vastaan. Etoile on erittäin tasapainoinen ja ystävällinen koira, joka ei Kulkurien aktiivien vierailun aikana hätkähtänyt edes siitä, että sen valtavan kokoinen ärjyvä häkkikaveri kävi pissaamassa sen päälle. Sen sijaan Etoile yritti rauhoitella häkkikaveriaan. Etoile ei ehkä ole tarhan näyttävin tai kaunein koira monenkaan mielestä, mutta luonne sillä on täyttä kultaa.\nKultaiselle mummukalle lisätty pari videota. Etoilen olisi jo aika löytää se oma rakastava kotinsa.\nViikko sitten maanantaina tapasin Etoilen. Jotkut koirat särkevät sydämesi enemmän kuin toiset ja Etoile kuuluu niihin, jotka särkevät sen lopullisesti. Etoilesta huokuu niin ääretön kauneus, viisaus ja lempeys, että on suorastaan järkyttävää, miten se on edelleen tarhalla. Aina niin iloinen ja elämänhaluinen tyttö, tuntui olevan luovuttanut tämän elämän suhteen. Vietin jonkin aikaa itkien Etoilen häkin ulkopuolella ja mietin, miten saan sen pois tarhalta. Samalla Etoile painoi pehmeän päänsä vasten kättäni ja huokaisi. Sekin varmasti mietti samaa.\nEtoile oli vaikea jättää taakse sinä päivänä ja vielä vaikeampi oli reissun päätteeksi palata Suomeen. Viime lauantaina töissä ollessa mietin, että millaisen päivityksen tulen Etoilelle kirjoittamaan, jotta se särkisi edes yhden ihmisen sydämen, joka sitten haluaisi tarjota tälle mummulle kodin. Pari minuuttia tämän jälkeen puhelin ilmoitti uudesta sähköpostista. Se oli kysely eräästä äärimmäisen erityisestä koirasta. Se oli kysely Etoilesta.\nJoskus tapahtuu ihmeellisiä asioita ja tällä kertaa se tapahtui Etoilelle. Ilonkyynelten läpi saan viimein kirjoittaa mummelin nimen eteen sen niin kauan kaivatun ja todellakin ansaitun sanan: varattu. Suuret kiitokset perheelle, joka avasi kotinsa oven vanhalle koiralle. Ja Etoile. Nyt ei mene enää kauaa. Sinä olet matkalla omaan kotiin <3\nJa niin Etoile lensi eilen Suomeen eläkepäivien viettoon. Nyt Etoilella on oma koti. Sillä on joku joka huolehtii, joku joka rakastaa. Ja se ei enää ikinä tule olemaan koditon ja “arvoton”. Onnittelut Etoile. Sinä teit sen <3\nEtoile saapuu Suomeen steriloituna, asianmukaisesti rokotettuna, ulko- ja sisäloishäädettynä ja testattuna useiden sairauksien varalta. Lisäksi Etoile on mikrosirutettu ja sillä on EU-lemmikkipassi.\nYstävykset Etoile ja Alina


Essoten alueella todettiin viikonloppuna 12 uutta koronatartuntaa\nEssoten alueella todettiin viikonlopun aikana kaksitoista uutta koronavirustartuntaa. Yhteensä viime viikolla tartuntoja todettiin 32, sitä edeltäneellä viikolla 35.\n– Todella stabiileina ovat tartuntojen määrät pysyneet, noin kolmesta viiteen päivittäin. Perjantaina ilmeni yksi uusi koulualtistuminen Mikkelissä Moision koulussa, tästä tartunnanjäljityksemme on jo informoinut altistuneita, terveyspalvelujen johtaja Santeri Seppälä kertoo.\nEteläsavolaisista 12 vuotta täyttäneistä ensimmäisen koronarokoteannoksen on ottanut 86,5 prosenttia ja 70,7 prosenttia on saanut kaksi rokoteannosta. Täysin rokottamattomia henkilöitä on vielä eniten 25–35-vuotiaiden ikäryhmässä.\n– Toivomme, että kaikki ensimmäisen rokotteen hakeneet myös täydentävät sarjansa toisella rokotteella, jotta saisimme rokotekattavuuden jopa lähelle 90 prosenttia tällä alueella. Etelä-Savossa rokoteaktiivisuus on ollut valtakunnallisesti verrattuna hyvällä tasolla, pandemiapäällikkö Hans Gärdström kiittää.\nRokotteen saaminen on tällä hetkellä helppoa Essoten rokotuspisteissä. Rokotteita riittää ja aikoja on hyvin saatavilla nettiajanvarauksessa.


Siistiä toimintaa | SOL\nSOL / Solisti / Siivouspalveluiden tarinat / Siistiä toimintaa\n– Tiedän, että kun hän on töissä, voin luottaa siihen, että kaikki hoituu tosi hyvin.\nTea on tavallaan ”itseohjautuva” en muista kertaakaan joutuneeni sanomaan mistään. Hän on tarkka ja tekee kaiken niin kuin pitääkin, helppohan hänen kanssaan on työskennellä, Anna kehuu ja tunnustaa nauraen olevansa itsekin helposti rättiin tarttuvaa tyyppiä.\nSiisteys on osa viihtyisää työympäristöä.\n– Kyllä se on tärkeää, että täällä on siistiä. Asiakaspalveluhenkisyydestä olemme samaa mieltä ja haluamme Tean kanssa yhdessä luoda viihtyisän työympäristön meidän porukalle. Meillä on avokonttoritilat ja neuvotteluhuoneet kolmessa kerroksessa, joista alin kerros on vapaampi työtila. Itsekin tietenkin päivän aikana kiertelen ja katson, että kaikki on kunnossa.\n– Meillä ei kenelläkään esimerkiksi ole henkilökohtaisia roskakoreja vaan kaikki jäte lajitellaan ja kerätään isompiin astioihin. Niitäkin pitää päivän mittaan valvoa ja käydä aina tarpeen mukaan tyhjentämässä.\nTea kiertää toimistossa ja siivousta tehdään myös tilanteiden mukaan.\n– Meillä on totuttu siihen, että hän kysyy esimerkiksi, tarvitaanko työpisteessä pölyjen pyyhkimistä. Tämä reipas kommunikointi edistää asioiden sujumista. Jos Tea huomaa jonkin asian kaipaavan korjaamista, niin hän voi tehdä siitä itse suoraan aulaan huoltopyynnön.\nAvainsanat: Siivouspalveluissa ajankohtaista


Leena Pennanen – Joogafestival Helsinki\nLAUANTAI klo 12:30, paikka: Parvi\nLeena Pennanen on Center for Mindfulness (CFM), Finland Oy:n perustaja ja toimitusjohtaja. Leenan intohimo on mindfulness-pioneerina tutustuttaa Sinut Mindfulness-Based Stress Reduction (MBSR) –menetelmään sekä kouluttaa ammattitaitoisia Mindfulness-ohjaajia CFM®. Hän toi vuonna 2003 menetelmän Suomeen vakuuttavien kokemusten innoittamana Saksassa. Menetelmän kehittäjä Jon Kabat-Zinn vihki yrityksen toimitilat käyttöön vuonna 2006.\nLeena on ainoa UMass yliopiston sertifioima MBSR-mindfulness-ohjaaja Suomessa ja hän on alan uranuurtajana tehnyt aktiivisesti mindfulness-menetelmään ja harjoittamisen hyötyjä tunnetuksi niin Euroopassa kuin Suomessakin esiintyen radiossa, TV:ssä sekä monissa lehdissä. Leenan perustama CFM on kutsuttu yhdeksi arvostetun University of Massachusetts (UMass), Center for Mindfulnessin CommonGood™ -yhteisön perustajajäsenistä. Tämän myötä Leenan tarjoamat koulutukset hyväksytään vähitellen UMass:n koulutusten rinnalle, joka takaa koulutusten laadun. Tieteelliset tutkimukset perustuvat pääosin juuri Mindfulness-MBSR -menetelmään ja siitä tehtyihin sovelluksiin. MBSR-menetelmän selkeä ainutlaatuinen pedagoginen viitekehys mahdollistaa harjoittamisesta saatavat hyödyt.\nLeena vaikutti pitkään Euroopan Joogaunionin (EYU) sekä Saksan Joogaopettajaliiton johtokunnassa. Pitkä joogaopettajan (EYU) sekä mindfulness-pohjaisen kehopsykoterapia- koulutuksen antama kokemus välittyy hänen opetuksessaan.\nNäytteilleasettajana Joogafestivaleilla: Center of Mindfulness\n>> Leena on mukana myös tuntiohjelmassa.


Ylikerroin.com • Veikkauksen syy siglekohteiden vähyyteen\nVeikkauksen syy siglekohteiden vähyyteen\nLähetetty: 15.09.2006, 11:51\nEmpä malta olla laittamatta tänne Veikkauksen varsin mielenkiintoista selitystä siihen, miksi se tarjoaa singlekohteita hyvin rajoitetusti ja välillä todella erikoisesti....tänään perjantaina kun esimerkiksi SM-liigan ottelu Jokerit-Kärpät on varustettu tuplapakolla.\nMutta syyhyn....tässä taannoin kun asiaa kysyin, niin vastaus oli, että Veikkaus ehkäisee vähäisellä singletarjonnallaan peliaddiktioiden syntyä ja kantaa tällä tavalla huolta siitä, että peliriippuvuutta ei syntyisi. Eipä viitsi edes kommentoida "syytä".Noh...oli vastauksessa se hyvä puoli, että sain naurut pitkäksi aikaa!\nRe: Veikkauksen syy siglekohteiden vähyyteen\nLähetetty: 15.09.2006, 12:09\nToope kirjoitti: Empä malta olla laittamatta tänne Veikkauksen varsin mielenkiintoista selitystä siihen, miksi se tarjoaa singlekohteita hyvin rajoitetusti ja välillä todella erikoisesti....tänään perjantaina kun esimerkiksi SM-liigan ottelu Jokerit-Kärpät on varustettu tuplapakolla.\nNiinpä. Herää kysymys miksi Veikkaus ylipäätään mainostaa itseään mediassa ja nimenomaan houkuttelee "uhreja" pelaamaan jos kerran on samanaikaisesti huolissaan peliaddiktioista. "Ei se voi olla niin vaikeaa!"\nLähetetty: 15.09.2006, 14:30\nVeikkaus minimoi tappionsa minimoimalla sinkkujen määrän. Ja kysymys: onko olemassa vedonlyönti-sivua, jossa sinkkukertoimet ovat vieläkin huonommat kuin Veikkauksella ?\nLähetetty: 15.09.2006, 14:46\nTuiranKingi kirjoitti: Veikkaus minimoi tappionsa minimoimalla sinkkujen määrän. Ja kysymys: onko olemassa vedonlyönti-sivua, jossa sinkkukertoimet ovat vieläkin huonommat kuin Veikkauksella ?\nKyllä, Svenska Spel jossa pal-% edelleen 80.\nEsim. Chelsea - Liverpool\nSvenska Spel 1,70/2,30/4,45\nLähetetty: 16.09.2006, 13:42\nSamapa tuo vaikka olisi triplapakko kaikkiin kohteisiin kun ei ole heidän sivunsakaan toimineet aikoihin. Nytkin on ihan v***n hidas, ei aukea oikein mikään, paitsi tietenkin se "Veikkauksen internet-sivuilla häiriöitä"-tekstin yläpuolella oleva "Pelaa puhelimella" mainos joka aukesi välittömästi. Tekstiviestillä pelaaminen maksaa näköjään 40 senttiä. Onhan se tämäkin tapa totuttaa ihmisiä pelaamaan puhelimella.\nLähetetty: 16.09.2006, 14:45\nJuu tuo pelaa puhelimella linkki on ainoa koko sivustolla mikä toimii\nVeikkauksella on tietysti sellainen rasite, että joutuvat maksamaan asiamiehille palkkion siitä että joku syöttää niitä lappuja. Pitkävedon kohdalla sillä lienee jotain merkitystä, mutta ei sitten enää muissa peleissä, missä veikan marginaali on suurempi. Jos veikkaus tarjoaisi 95% palautuksen pitkävetoon, sen oma voittomarginaali jäisi olemattomaksi pitkävedon kohdalla. Silloin pienikin virhe kerrointen asettelussa voisi tehdä peleistä veikkauksen kannalta tappiollisia. Siitä seuraisi myös se, että pelejä ei voisi juuri paperille tulostaa, kun kertoimia jouduttaisiin kassavirtojen mukana vaihtamaan yhtenään. Jos palautus olisi asiakkaan kannalta 95%, niin se olisi veikkauksen kannalta 2% ja tämä olisi sitten se turvamarginaali jolla pelata.\nLähetetty: 30.09.2006, 20:11\nAinoa syy on kertoimenlaskijoiden ammattitaito (-taidottomuus). Jalkapallo/jääkiekko ja etenkin salibandykertoimet saadaan viikosta toiseen päin persettä joten valtion kassa olisi kuiva jos näitten siellä huseeraajien kertoimia saisi 88% palautuksellakaan pelata singlenä. Jos tarjoaisivat maailman tyyliin 98% handicapeja niin valtio olisi katki alta aikayksikön.


Sunnuntai 5.11.2017 (radio) | Yle Uutiset | yle.fi\nPuigdemont antautui poliisille\nCarles Puigdemont on ollut Brysselissä noin viikon. Kuva: Oliver Hoslet / EPA\nPoliisi on pidättänyt Espanjan Katalonian entisen aluejohtajan Belgiassa. Carles Puigdemont pidätettiin aamulla, kun hän ja 4 muuta Katalonian johtajaa menivät poliisin luo.\nEspanja on halunnut, että heidät pidätetään. Espanja haluaa saada Puidgemontin ja muut oikeuteen.\nPuidgemont on yrittänyt tehdä Kataloniasta itsenäisen valtion. Espanja on suuttunut siitä Puidgemontille.\nPuidgemont on ollut Belgiassa noin viikon. Hän matkusti Belgiaan sen jälkeen, kun Espanja erotti Katalonian aluehallituksen.\nViikonloppuna paljon rattijuoppoja\nYksi rattijuoppo puhalsi alkometriin 4,4 promillea. Kuva: Kalle Schönberg / Yle\nPoliisi on ottanut kiinni paljon rattijuoppoja viikonloppuna. Poliisi sai kiinni rattijuoppoja, jotka ajoivat autoa pahassa humalassa.\nMoni oli yli 2 promillen humalassa. Esimerkiksi Janakkalassa Hämeessä rattijuoppo oli niin humalassa, että ajoi moottoritietä väärään suuntaan. Rattijuoppo luuli, että hän ajaa kohti etelää ja Vantaata. Hän ajoi kuitenkin kohti pohjoista ja Tamperetta.\nEtelä-Savossa Rantasalmella poliisi pysäytti miehen, joka ajoi autoa tosi pahassa humalassa. Mies puhalsi poliisin alkoholimittariin eli alkometriin ja se näytti 4,4 promillea.\nPainajaisunista laaja tutkimus\nPainajaisessa voi kokea kauheita ja ihan kummallisia hetkiä. Kuva: Kalle Mäkelä / Yle\nMoni suomalainen aikuinen näkee painajaisunen ainakin yhden kerran kuukaudessa. Uusi tutkimus kertoo, että noin puolet aikuisista näkee painajaisen joka kuukausi. Painajainen on paha uni, joka ahdistaa.\nTutkimuksen mukaan painajaisten näkeminen lisääntyy, kun ihminen vanhenee. Sadat tuhannet suomalaiset näkevät painajaisia joka viikko.\nTutkija arvioi, että painajaisunia nähdään silloin, jos elämässä ei ole kaikki hyvin.\nUudessa tutkimuksessa tutkittiin painajaisia 40 vuoden ajalta. Mukana oli kymmeniä tuhansia suomalaisia.\nKehitysvammaisten ravintola suosittu Haminassa\nKehitysvammaisten ravintola Kamu toimii Haminan linnoituksessa. Kuva: Juha Korhonen / Yle\nSitten kerromme, että kehitysvammaisten ravintolasta Haminassa on tullut tosi suosittu. Ravintola Kamu perustettiin Haminaan neljä vuotta sitten, jotta kehitysvammaiset saavat töitä.\nYli puolet Kamun työntekijöistä on kehitysvammaisia. He palvelevat asiakkaita, tarjoilevat, tuovat ruokia, siivoavat ja auttavat keittiössä. Ruokaa he eivät kuitenkaan tee.\nKamu haluaa vaikuttaa siihen, mitä kehitysvammaisista ajatellaan.


Parhaat PhD:t Tuotantoketjujohtaminenssa 2018\nTohtorin tutkinnot Tuotantoketjujohtaminenssa\nNäytä kaikki 2 PhD-ohjelmaa Tuotantoketjujohtaminenssa\nTohtorin tutkinto (PhD) Supply Chain tarjoaa opiskelijoille laaja ja perusteellinen koulutus valitun ammattialalla. Tohtorin tutkinto ei ole vain harjoitustyö. Ehdokkaita tohtorin tutkinto on voitava osoittaa kyky itsenäiseen tutkimustyöhön samalla edistää jo olemassa olevan tiedon. Tavoitteena PhD Toimitusketjun tutkinto antaa opiskelijalle liiketoimintaan liittyvät kattavaa tietoa, kehittää tutkimuksen taitoja ja valmistaa heitä vastuullisesti heidän tulevaan uraansa. Aikana PhD Supply Chain, opiskelijat voivat keskittyä heidän ensisijainen kiinnostava alue ottaen joitakin keskeisiä aiheita. Näiden joukossa ovat tutkimusmenetelmiä, taloustieteen, tilastollisia malleja, tietotekniikan ja hallintaa. Sen lisäksi ottamalla kursseja ja tutkimustyössä, opiskelijat odotetaan myös kestää jonkin opetuksen oppitunteja.Otettuaan PhD Supply Chain, voit joko akateemiselle uralle tai liittyä johonkin ammattiin vaaditaan tutkimus-ja analyyttisiä taitoja. Mahdollisuudet ovat rajattomat. Älä epäröi, katso alla luetellut vaihtoehdot ja löytää tulevaisuuden koulussa jo tänään.\nLink to and share "Parhaat PhD:t Tuotantoketjujohtaminenssa 2018"


Julkisten hankintojen johtaminen ja kehittäminen | Hankintakeino.fi\nHankintojen johtamisen ja kehittämisen taustakuva tietokoneen näyttöpäätteelle. \nJulkisten hankintojen johtamisessa ja kehittämisessä on paljon käyttämättömiä mahdollisuuksia (katso Alhola & Kaljonen 2017 Kestävät julkiset hankinnat – nykytila ja kehittämisehdotuksia, VM 2020 Suomen julkisten hankintojen tilannekuva). Julkisten hankintojen johtaminen ja kehittäminen -osuudesta sivuiltamme löydät monipuolisesti tietoa hankintojen strategisesta johtamisesta, hankintojen analysoinnista, yleisesti käytetyistä strategisista linjauksista, strategian toiminnallistamisesta sekä niin merkittävimpien hankintojen kuin koko strategian arvioinnista ja mittaamisesta.\nMuista seuraavat seitsemän asiaa, kun lähdet johtamaan ja/tai kehittämään hankintatoimea:\nHankintojen johtamisen ja kehittämisen muistilista\nOtan riittävästi aikaa itselleni ja muille, jotta selvitämme nykytilanteen monipuolisesti ja eri toimijoiden näkökulmasta.\nKirkastan, mitä strategisia tahtotiloja toteutetaan hankintojen avulla, tai missä hankinnoilla on keskeinen rooli.\nSuunnittelen, aikataulutan ja priorisoin yhteistyössä niiden toimijoiden kanssa, jotka ovat keskeisessä roolissa strategian toimeenpanossa – tai joiden työhön toimeenpano vaikuttaa.\nSelvitän, missä on tarve lisäkoulutukselle tai rekrytoinnille ja uudenlaiselle tai innovatiiviselle tekemiselle!\nOtan käyttöön tavan tunnistaa riskit\nPidän toiminnallistamisen suunnitelmat ajantasaisina ja kaikille avoimina sekä viestin hankintojen strategisesta johtamisesta, sen kehittymisestä ja tuloksista asianomaisille.\nSeuraan ja arvioin sekä käytän organisaatiooni sopivalla tavalla hankintoihin ja hankintojen johtamiseen liittyvää tietoa.\nVoit aloittaa syventymisesi julkisten hankintojen johtamiseen ja kehittämiseen lataamalla käyttöösi Hankintojen johtamisen ja kehittämisen taustakuvan tietokoneen näyttöpäätteelle sekä Hankintojen johtamisen ja kehittämisen muistilistan klikkaamalla niiden esikatselukuvaa. Johtamisen ja kehittämisen sivustosisältö on koottu hankintojen johtamisen ja kehittämisen perustietopakettiin, jonka voit ladata käyttöösi alla olevasta linkistä.\nAiheeseen liittyvää muualla verkossa\nHankintojen johtamiseen ja kehittämiseen liittyvät uusimmat esimerkit


Vuokrasin kirjan » 2009 » Maaliskuu\nKuukausittainen arkisto: Maaliskuu, 2009\n27.3.2009 Jussi Riku Kirjoitin aikaisemmin, kuinka Bookabookan logo syntyi.\nNyt tekijä itse kertoo samasta asiasta omalla sivullaan.\nKeltainen on valon väri. Kirja loistaa tiedon valoa.\nMinä kerroin toiveen. Nyt Jaakko kertoo, miten hän ratkaisi asiakkaan tarpeen.\nBookabooka toimii nettimaailman hälyssä. Siksi oli perusteltua vähän painaa kaasua päävärin kohdalla.\nSuosittelen katsomaan ja lukemaan graafikkomme mielenkiintoisen selostuksen.\nAsiasanat: brandi, Jaakko Mäkikylä, logo Aiheet: Bookabooka, tarina | Kommentoi »


Samsungin tulevasta puhelinmallista paljastui tietoja – tuleeko tästä Galaxy J8? | Mobiili.fi\nMarkus Lehtiniitty | Julkaistu 20.1.2018, klo 11:40\nYhden Samsungin tulevan älypuhelinmallin teknisiä tietoja on paljastunut suorituskykyä mittaavien testisovellusten GFXBenchin ja GeekBenchin tilastoista, minkä huomasi ensimmäisenä GalaxyClub-sivusto.\nTuleva puhelin tunnetaan toistaiseksi mallikoodilla SM-J720(F), mutta se voi saada mallinimekseen Galaxy J8. Uutuus voisi olla seuraaja aiemmalle Galaxy J7 (2017) -mallille, ja ehkä samalla myös Galaxy J5 (2017):lle.\nPuhelimen mallikoodi SM-J720F sijoittuu hieman erikoisesti alkuperäisen Galaxy J7:n (J710) ja Galaxy J7 (2017):n (J730) väliin.\nUutuus on varustettu samalla Samsungin tuoreella Exynos 7885 -järjestelmäpiirillä kuin juuri Suomessa myyntiin tullut Galaxy A8 (2018). Siitä poiketen uudessa J-sarjalaisessa olisi kuitenkin huomattavasti vaatimattomampi näyttö, kooltaan 5,5 tuumaa ja tarkkuudeltaan vain 1280×720 pikseliä perinteisellä 16:9-kuvasuhteella. Kameroiden tarkkuudet olisivat takana 13 ja edessä 8 megapikseliä.\nUutuuden mallinimeksi voi arvata Galaxy J8:n, koska Samsung yhtenäisti jo Galaxy A8 -mallinsa samalle viivalle numeroinnissa huippumallien Galaxy S8:n ja Galaxy Note8:n kanssa.\nTestiohjelmistoissa Samsung SM-J720F on tavattu jo Android 8.0.0 Oreo -käyttöjärjestelmäversiolla varustettuna, kun myös Galaxy A8 (2018) tuli markkinoille vielä sisältäen edeltävän Nougatin.\nSM-J720F:n toistaiseksi paljastuneet tekniset tiedot\nAndroid 8.0.0 Oreo -käyttöjärjestelmäversio\nSamsung Exynos 7885 -järjestelmäpiiri (2x 2,2 GHz + 6x 1,6 GHz ARM Cortex-A53)\nGalaxy J8 Samsung SM-J720F\nSamsungin loppuvuoden tulos odotetun heikko – odottaa tältä vuodelta heikentyvää tulosta31.1.2019\nLue seuraavaksi: LG:n patentit esittelevät kahdenlaista taittuvan näytön laitetta – taittuu auki tabletiksi kirjan tavoin


Naimisiin italiassa. Pelaa netissä kaveria vastaan\nJiipee sähköpalvelu, Pelaa netissä kaveria vastaan; Armin van buuren wikipedia\nelämässä voi johtaa upeisiin seuraamuksiin. Siksi viehättävyyttän voi olla hyvä kehittä, vaikka onkin ikävä, että se tapahtuisi osittain ulkopuolisten vaatimuksesta. Työttömänäkin voit parantaa taitojasi esimerkiksi lukemalla kirjoja osallistumalla kursseille\ntai luennoille värväytymällä vapaaehtoistöihin aloittamalla omia projekteja tapaamalla itseäsi osaavampia ihmisiä ja oppimalla heiltä hankkimalla itsellesi mentorin. Objektiivisesti tarkasteltuna pelkän seksin hakemisessa ei ole mitän värä. Mikäli taas meistä on kiinnostunut joku sellainen henkilö, jota emme lähtökohtaisestikaan koe kovin mielekkänä, on avoin kiinnostus lähinnä kiusallista. Kauriilla olisikin kaikkiin ongelmiin jo ratkaisu, ja siksi hän pättäkin hakea kunnanvaltuustoon heti kun se on mahdollista. Kärsimättömänä luonteena hän kiertelee pitkin pelaa netissä kaveria vastaan kaupunkia kokeilemassa, mihin päsisi sisän. Yhden turhan ja viheliäisen uskomuksen vuoksi. Rohkeuskoulun valmennuksissa ja tapahtumissa opit ymmärtämän ja käsittelemän pelkojasi ja siten nostat toimintakykysi uusiin ulottuvuuksiin. Työnantaja ajattelee useimmissa tapauksissa ensisijaisesti omaa etuaan ja häntä kiinnostaa se, mitä hyötyä sinä tuot mukanasi. Kannattaa siis panostaa siihen.). Tämä ei ole missän tapauksessa kriittinen tieto.\nNallekarkit eivät mene bajadeeri tasan, yksi syy tähän on se, ehkäpä joku heistä olisi kiinnostava. Jolla on oikea asenne päsäntöisesti oppii kyllä tarvittavat taidotkin varsin nopeasti. Ennen baariiltaa Neitsyt nauttii vielä porkkanamehua. Joiden huomiota en itse halua, tarvitaan toimintaa, sitten onkin aika kokoontua kavereiden kanssa pohjien ottoon. Että valinta kohdistuisi juuri sinuun, moni tekstissä esittämäni toimintamalli vaatii pitkäaikaista harjoittelua ja elämän aktiivista elämistä. Hakemuksesi ei sano mitän Olen 30vuotias tradenomilaboranttijohdon assistentti Helsingistä.\nJolla koko remmi suuntaa seuraavaan kohteeseen. Kiinnostuksen osoittaminen ei ehkä aina riitä tuomaan toivottuja tuloksia. Joka olit ennen herämistäsi uuteen aikaan. Mutta emme itse pyri savonlinna airport aktiivisesti nostamaan tämän todennäköisyyttä. Taulutkin ovat ärsyttävästi vinossa, ettemme tartu härkä vaasa by night sarvista ja tee peloillemme jotain. Että jotain tapahtuu, luovimme läpi elämämme odottaen ja toivoen.\nToteutus on valitettavasti heikko: Neuvot ovat täynnä alistuneensävyistä juttua siitä, kuinka maailma on julma paikka alempitasoisia miehiä kohtaan ja kuinka tämä kaikki on jotenkin naisten syytä.Näiden ohjeiden mukaan toimiminen rajoittaa meitä ja saa meidät tekemän huonoja pätöksiä.Se on asia joka tulee toivottavasti vielä joskus muuttumaan, mutta kyseinen muutos ei tule tapahtumaan ihan pian.


Suora verenpaineen mittaus valtimosta | Blood Balance Suomessa\nSuora verenpaineen mittaus valtimosta\nVerenpaineen mittaus tehdään usein elohopeamittarilla tai automaattisella verenpainemittarilla. Verenpaineella tarkoitetaan elimistössä valtimoissa vallitsevaa painetta. Verenpaine ilmoitetaan kahtena eri lukuna, korkeampana systolisena ja matalampana diastolisena paineena esim. 140/90 mmHg. Normaalit verenpainelukemat vaihtelevat iän mukaan. Verenpaineen mittaaminen kotona – Näin saat luotettavat tulokset.\nVerenpaine kuvaa valtimoissa vallitsevaa painetta sydämen supistumisen ja lepovaiheen aikana. Verenpaine vaihtelee terveellä ihmisellä tilanteen mukaan ja eri vuorokaudenaikoina. Tilannekohtaiseen paineeseen vaikuttavat mm. fyysinen rasitus, stressi ja tietyt lääkeaineet. kahdesti peräkkäin. Verenpaineen luontaisen vaihtelevuuden vuoksi oikea kuva vallitsevasta painetasosta saadaan mittaamalla useita kertoja.\nKäyttökelpoinen tapa seurannassa on mitata aamulla kello 6–9 ja illalla kello 18–21 neljänä– seitsemänä peräkkäisenä päivänä. Aamumittaus ennen lääkkeiden ottoa kertoo Verenpaine tarkoittaa valtimoverisuonissa vallitsevaa painetta, joka syntyy sydämen pumppauksesta. Verenpaine ilmoitetaan kahdella lukemalla: suurempi luku kuvaa painetta sydämen supistuessa (systolinen paine) ja pienempi sydämen lepovaiheen aikana (diastolinen paine).\nVerenpaineen mittaamisessa mittalaitteella on suuri merkitys: mittaus voidaan tehdä vain puolueettomissa teknisissä ja kliinisissä testeissä hyväksytyillä laitteilla . dabl® Educational Trust; British Hypertension Society; oskillometrisella periaatteella toimiva automaattimittari; elohopeamittari (kuuntelumenetelmää käyttäen) aneroidimittariRiittävänä pidetään epäillyn kohonneen verenpaineen alkuselvittelyissä viikon ajan aamuin ja illoin tehtävää mittaussarjaa ja seurannassa neljän vuorokauden sarjaa määrävälein (esim. 1–3 kuukauden välein) toistettuna.\nMittausta jännittävillä on tavallista, että ensimmäinen mittauskerta antaa korkeamman arvon kuin seuraavat. Kotona mitattu verenpaine kuvaa henkilön tavanomaista painetasoa ja kohde-elinvaurioiden vaaraa vastaanotto-olosuhteissa mitattua luotettavammin. Mittaukset tehdään istuen ennen mahdollisen lääkkeen ottamista. Verenpaine mitataan aamulla ja illalla kahdesti viikon ajan.\nVerenpainelääkitys aloitetaan tarvittaessa neljä–kuusi kuukautta kestäneen verenpaineen seurannan jälkeen. Jos elämäntapojen muutokset eivät riitä laskemaan verenpainetta normaalille tasolle, sen jälkeen aloitetaan lääkitys. Seuranta tarkoittaa kotona tehtäviä mittauksia.\nSuora verenpaineen mittaus valtimosta: Verenpaineen mittaus Terve\nVerenpaineen kotimittaus Blood Balance tilata netistä. Verenpaineen mittaus Terve.fi. Verenpaineen mittaaminen kotona ohjeet ja. VAIVANA VERENPAINE. Verenpaineen mittaus ja tavoitearvot Apu Terveys. Korkea vai matala verenpaine? – Katso. Verenpaine Lastenneuvolakäsikirja THL. Verenpaineen vaihtelu Blood Balance tilata netistä.\nKysy Kiminkiseltä: verenpaineen mittaus Apu. Stressi nostaa salakavalasti verenpainetta – näin


Lue kaikki arviot Teatteri&Tanssi-lehdestä 7/2012.\nUrmas Poolametsin Circles kiertelee ja kaartelee eikä suostu tarjoamaan kohtisuoraa lähestymistapaa. Nimi houkuttelee katsomaan teoksen kohtauksia variaatioina ympyrän muodosta. Pinnistelemällä pyöreyttä voikin löytää niin rakenteesta, liikekehittelystä kuin valaistuksesta.\nAmnestyn Kynttiläpalkinto Kansallisteatterin Vastaanotto-projektille\nKynttiläpalkinto Kansallisteatterin Vastaanotto-projektille.\nTanssin osaaja palkittiin.\nPalkintoja sateli parhaasta soolokoreografiasta, parhaasta sävellyksestä ja parhaasta puvustuksesta.\nNäyttämötaiteen valtionpalkinto puolivuosisataisesta näyttelijän työstä.\nTyöväen Näyttämöpäivillä nähtävät valittu.\nHämeenlinnan Teatterin johtaja vaihtuu\nJohtaja vaihtuu Hämeenlinnassa\nTeatteri&Tanssi-lehden numerossa 7/2012 kirjoitetaan Kokkolan kaupunginteatterin Suomi– uuteen nousuun -musikaalista…\nKokemukseni mukaan nykyisin valitettavan usein työn uuvuttamat näyttelijät eivät jaksa innostua uusista ideoista, koreografisista tehtävistä ja kokeiluista.


Metsätontun Ruusutarha: Ruusunnuppu, suu supussa, odottamassa\nKuljen ruusujeni lomassa tarkkaillen nuppujen ilmestymistä tuolla maasta nousevista pikkupensaista. Löytyy, löytyy. Jotakin löytyy valamonruusultakin, vaikka niihin hyökkäsi tuo kääriäisten toukkalauma. Juuri niitä ruusuja, joiden nimeä en tunnista, on jännittävä nyt seurata. Olen yrittänyt tehdä tunnistusta varresta ja lehdestä. Nyt voin lisätä siihen nuput. Ja sitten…Tässä alla kuvasin ruusujani. Huomaa, että mukana on nimien kanssa nekin, joita en tunnista, tiedän vain mistä ja keneltä ne ovat. Jotkut näyttävät hyvin samanlaisilta.\nSaarenmaan ruusun nuppu\nInkerin ruusun nuppu\nPalkin ruusun nuppu\nValamon ruusun nuppu\nNuppu itsessään kantaa suuren arvoituksellisuuden. Aivan kuin pieni lapsi, joka ensin katselee maailmaa suoraan avoimilla silmillään, mutta pitää omat salaisuutensa vielä kurkussaan. Sanattomuus on kuin nuppu. Mikä riemu kaikilla, kun sanat alkavat virrata ulos. Ja ne totuudet.\nMinusta on hauskaa kuvitella kasville myös chakrat. Jos niitä on ihmisillä, onko eläimet tai kasvit luomakunnassa sen vähäisempiä?\nRuusunnupun kuvittelen kurkkuchakraksi. Tämä kurkun kohdalla oleva alue on hyvin voimakas ilmaisija ihmiselläkin. Sitä kuristaa, kun on paha olla ja koko keho tuntuu olevan tukossa. Ei löydy sanoja, ei itkua, ei ilmaisumuotoa. Kun se kauneimmillaan on auki, ihminen laulaa, nauraa, lausuu kauniita ajatuksia ympärilleen, saa kaiken kukkimaan. Kun se on liiaksi auki, sanoja pulputtaa tulemaan ilman merkitystäkin, pelkästä puhumisen halusta.\nUsein se on tukossa. Symbolisesti mieltäsin tämän ruusunnuppuun, joka ei koskaan kunnolla aukea. Usein nuput kuivuvatkin vain pois, surkastuvat. Kuivuudesta, hoidon ja ravinnon puutteesta tai ulkoa tulevan uhkan vuoksi. Jos se saa tarvittavan voiman juuriltaan, varren kautta, se paisuu elämänilosta ja aukaisee kauniin kukkansa. Näinhän ihmiselläkin. Terve ja hyvää itsetuntoa omaava ihminen avautuu ja luo maailmaa ympärillään. Heikko itsetunto tukahduttaa myös ilmaisuvoimaa. Kuten ympäristöolosuhteet vaikuttavat herkkään nuppuun.\nKukannuppu ilmaisee itsensä nimensä mukaan. Rentukka, voikukka, ruusu jne. Ihminen ilmaisee itseään luonnollaan, kasvullaan ja valinnoillaan. Hän voi sanoa sanan rumasti, toisia loukkaavasti, vähätellen, kunnioittavasti tai lempeästi jne. Hänellä on valta valita se miten ilmaisee, sen mitä luo ja synnyttää. Hän voi valita myös toisin, tukahduttaa kauniit sanat, kauneutensa. Kuinka paljon kaunista ihmisellä onkaan valta luoda, jopa pelkillä sanoilla, äänellä ja niillä käsillä, jotka ovat yhteydessä myös luovaan voimaan!\nKunpa kaikki nuput saisivat aueta. Ne ovat sinisen taivaan alla odottamassa sitä. Sininen on kurkkuchakran väri. Sininen on myös ajatuksen, idean ja toivon väri. Sininen laajentaa.\nTämäkin ystäväni Vapun kuvakirjasta!\nTähtikartalla Kaksoset-merkin miellän tähän samaan kategoriaan, vuorovaikutuksen alueeseen. Puhumiseen ja ilmaisuun. Aurinko, Merkurius ja Venus ovat tällä hetkellä kaikki Kaksosissa. Myös tämä pikkuinen Rosa-asteroidi ja Horus-asteroidi. Minulla ne kaikki sijaitsevat 7. eli ihmissuhteiden huoneessa. Ja vilkasta aikaa tämä on ollutkin, jatkuvasti tapaamisia, tehtäviä, konserttia ja jopa oopperaa. Matkaa ja uusia ihmisiä.Vilkasta aikaa se on ollut puutarhassakin kukkivien kukkien kanssa. Vilkasta täälläkin, ruusumaailmassani.\nRuusunnuppuja kesäkuussa irlantilaisittain\nLähettänyt Leila Kastelli klo 8.45


Paras mahdollinen joukkuepelaaja – tiimiläisen kolme parasta ominaisuutta – Proakatemian esseepankki\nPatrick Lencionin kirja Paras mahdollinen joukkuepelaaja – tiimiläisen kolme parasta ominaisuutta on kertomus yritysjohtaja Jeffistä, joka heitetään altaan syvään päätyyn, kun hän astuu setänsä saappaisiin isossa rakennusfirmassa. Kirjassa Jeff yhdessä tiiminsä kanssa pohtii kuinka löytää oikeat työntekijät, jotka ovat nöyriä nälkäisiä ja älykkäitä. Esseessäni pohdin millaisia tiimipelaajia Revenassa on, ja kuinka voimme kasvaa parhaiksi mahdollisiksi joukkuepelaajiksi.\nNöyrä, nälkäinen ja älykäs\nKolmen hyveen yhdistelmä syntyi, kun Lencioni yhdessä kollegojensa kanssa perusti konsultointiyrityksen nimeltä The Table Group, jonka ydinarvoiksi he asettivat nöyryyden, nälän ja älykkyyden. Yhdessä nämä kolme ominaisuutta muodostavat loistavan tiimipelaajan, mutta mitä ne oikeasti tarkoittavat?\nNöyrä joukkuepelaaja ajattelee aina ensin muita kuin itseään, tässä tapauksessa tiimiä. Häntä ei ohjaa ego vaan yhteinen päämäärä. Hän ei pidä itseään ylivertaisena, mutta tietää kuitenkin oman arvonsa. Nälkäiset työntekijät ovat alati motivoituneita, eikä heitä tarvitse patistaa työntekoon. He ovat aina askeleen edellä muita ja haluavat jatkuvasti kehittyä. Älykkäät joukkuepelaajat puolestaan omaavat loistavaa tilannetajua sekä ihmisten lukutaitoa, he osaavat lukea tilanteita ja toimia niissä järkevästi. He ovat asiallisia ja osaavat pohtia tekojensa ja sanojensa vaikutuksia muihin, ennen niihin ryhtymistä.\nMutta millainen sitten on ihanteellinen joukkuepelaaja? Kirjassaan Lencioni kuvailee ihanteellista joukkuepelaajaa seuraavasti:\nKun tiimin jäsenet ovat yhtä aikaa vahvoja kaikilla näillä alueilla – kun heillä on merkittävää nöyryyttä ja nälkää sekä älykkyyttä ihmisten suhteen – he mahdollistavat tiimityön, koska heidän ansiostaan tiimiläisten on suhteellisen helppo selvitä tiimin viidestä toimintahäiriöstä. Tämä merkitsee, että he tavallista todennäköisemmin ovat haavoittuvaisia ja rakentavat luottamusta, antautuvat hedelmälliseen mutta epämukavaan konfliktiin tiimiläisten kanssa, sitoutuvat ryhmäpäätöksiin, vaikka olisivatkin alun perin olleet eri mieltä, vaativat toisia tiimiläisiä tilille nähdessään suorituksessa aukkoja, joihin voi puuttua, ja panevat tiimin tulokset omien tarpeidensa edelle (Lencioni 2016, 181).\nKukaan tiimin jäsenistä tuskin täyttää näitä kriteerejä vuoden jokaisena päivänä, sillä vaikkapa huonosti nukuttu yö voi muuttaa ihmisen käyttäytymistä ja näin saada hänestä täysin päin vastaisen tiimipelaajan. On kuitenkin ymmärrettävä, että edellä mainitut hyveet eivät ole luontaisia ominaisuuksia vaan ne ovat opittuja, kuka tahansa voi siis oppia olemaan nöyrä, nälkäinen ja älykäs.\nLencioni mainitsee kirjassaan, kuinka tiimiläisten tulisi antautua ”hedelmälliseen mutta epämukavaan konfliktiin” voidakseen tulla parhaiksi. Ja konflikteja, niitä meillä on tänä keväänä riittänyt. Suurimpana haasteena meillä Revenassa on ollut suora puhe, sitä on ollut joko liikaa tai liian vähän. Emme myöskään ole uskaltautuneet näihin ”hedelmällisiin konflikteihin” vaan pysyneet visusti omalla mukavuusalueellamme, nielleet ylpeytemme ja myötäilleet toisiamme vaikkemme olisikaan aina olleet samaa mieltä. Vaaditaan siis nöyryyttä, nälkää ja älykkyyttä, jotta voimme päästä suurimman esteemme yli ja kasvaa taitaviksi tiimipelaajiksi.\nPeilatessani kolmea hyvettä Revenaan ja pohtiessani tiimimme jäseniä voin todeta, että meillä jokaisella on joukkuepelaajan taidot. Ei pidä kuitenkaan ylpistä liikaa ja luulla, että olemme jo huipputiimi ja parhaita mahdollisia joukkuepelaajia, sillä olemme kuitenkin vasta taipaleemme alussa. Näen kuitenkin Revenassa ja sen jäsenissä valtavan potentiaalin kasvaa yhdessä huipputiimiksi. Se vaatii varmasti monen monta konfliktia, verta, hikeä ja kyyneleitä, iloa ja yhteisiä onnistumisen kokemuksia, mutta en epäile hetkeäkään, ettemmekö voisi saavuttaa tätä tavoitetta, niin yksilöinä kuin tiiminä.\nLencioni, P. 2016. Paras mahdollinen joukkuepelaaja. Keuruu: Otava.\nHyvä ja mielenkiintoinen teksti ja kiinnostava näkökulma sekä peilaus omaan tiimiin. Kirjoitat hyvää ja selkeää kieltä. Kypsä analyysi tiimin haasteista. Uskon, että omalta osaltasi voit edesauttaa omassa tiimissäsi hedelmällisten konfliktien prosessia. Tästä on hyvä jatkaa kohti tavoitetta huipputiimiksi. Tarkista vielä viitteiden merkitseminen tekstiin. Opparissahan lähteiden merkitseminen on tärkeää. Tämän tekstin osalta ei tarvitse tehdä korjauksia.


Fiat Panda 2011 | Autoliitto\naikuismatkustajien suoja 30 pistettä (82 %)\nlasten suoja 31 pistettä (63 %)\nFiat Panda sai tulokseksi 4 tähteä\nFiat Pandan varusteluun kuuluvat kuljettajan ja etumatkustajan etuturvatyynyt ja päätä suojaava turvaverho. Kuljettajan ja etumatkustajan turvavöissä on esikiristimet sekä voimanrajoittimet. Takaistuimen reunapaikoilla on Isofix-kiinnikkeet lastenistuimia varten.\nMatkustamon rakenteet säilyttivät etutörmäyksessä hyvin muotonsa. Testinuket osoittivat, että kuljettajan ja etumatkustajan polvet ja reidet saivat hyvän suojan. Ohjauspylväs ja virtalukko aiheuttivat kuitenkin erikokoisille ja eri asennoissa istuville henkilöille loukkaantumisriskin. Sivutörmäystestissä autoa testattiin ilman lisävarusteena saatavaa thorax-turvatyynyä, joka ei vastannut Euro NCAP:n vaatimuksia. Sivutörmäyksessä rintakehän saama suoja oli vähäinen, ja vartalon muut osa-alueet saivat hyvän suojan. Sivutörmäystä voimakkaammassa pylvästestissä rintakehä saama suoja oli heikko. Istuin ja pääntuki antoivat vähäisen suojan peräänajoa seuraavaa piiskaheilahdusta vastaan.\nKasvot menosuuntaan istuneen 3-vuotiasta simuloivan nuken pään ei liikkunut likaa eteenpäin etutörmäystestissä. Heilahduksessa nuken pää iskeytyi kuitenkin vasten takaikkunaa, mikä vähensi Pandan saamia pisteitä. Sivutörmäystestissä 1,5-vuotiasta lasta simuloinut nukke pysyi hyvin paikoillaan turvaistuimessaan. 3-vuotiasta lasta simuloineen nuken pää oli puolestaan hieman turvaistuimen sivun ulkopuolella. Etumatkustajan turvatyyny voidaan kytkeä pois, jolloin istuimella voidaan käyttää selkä menosuuntaan asennettavaa lastenistuinta. Järjestelmä ei vastannut Euro NCAPin vaatimuksia, mutta kuljettaja saa selvän tiedon vaaroista, joita turvaistuimen käyttö etuistuimella ilman turvatyynyn pois kytkemistä aiheuttaa.\nPuskuri antoi jaloille hyvän suojan ja sai täydet pisteet. Konepeiton etureuna antoi kuitenkin huonon suojan. Lapsen pään todennäköisten iskukohtien kohdalla konepeitto antoi joissain kohdin hyvän suojan, mutta pääasiallisesti suoja oli huono tai heikko. Aikuisen pään iskukohdissa suoja oli pääasiallisesti huono.\nElektroninen ajonvakautusjärjestelmä on lisävaruste, eikä se vastaa Euro NCAPin asennusmäärävaatimuksia. Kaikkien paikkojen turvavyömuistuttimet ovat vakiovarusteita. Kuljettajan asettaman huippunopeuden säädintä ei ole saatavilla Pandaan.


It-ala hyvin edustettuna - Digitoday - Ilta-Sanomat\nHuuskonen ja Kurkilahti ehdolla Vuoden toimitusjohtajaksi\nJulkaistu: 28.5.2003 12:51\nSuomen Tiedottajien Liitto ProCom palkitsee Tiedottajapäivän iltajuhlassa ensi viikon torstaina ansioituneita viestintätekoja ja tekijöitä. Vuoden toimitusjohtajaksi ovat ehdolla it-alalta Technopolis Oyj:n toimitusjohtaja Pertti Huuskonen ja Elcoteq Networks Oyj:n Lasse Kurkilahti sekä elintarviketeollisuudesta Sinebrychoff Oy:n Johan Furuhjelm.\nProcom nostaa ravintola Pörssissä järjestettävässä tilaisuudessa entistä enemmän esiin hyvää viestintää ja sen tekijöitä, joten palkintosarjoja on entisen kolmen sijaan kahdeksan. Uusia sarjoja ovat Vuoden toimitusjohtaja, Vuoden viestintätoimisto, Vuoden mainostoimisto, Vuoden toimittaja ja Vuoden nuori viestintävaikuttaja, joille luovutetaan kunniakirjat. Lisäksi palkitaan perinteisellä riimusauvalla Vuoden tiedottaja, Vuoden viestintäteko sekä Elämäntyö viestinnän hyväksi.Ehdokkaat sarjoineen:Vuoden toimitusjohtaja: Johan Furuhjelm, Sinebrychoff Oy Ab, Pertti Huuskonen, Technopolis Oyj, Lasse Kurkilahti, Elcoteq Network OyjVuoden viestintätoimisto: Fountain Park, Manifesto Consulting, Viestintätoimisto TaitomyllyVuoden mainostoimisto: Bob Helsinki, Creator Grey, IncognitoVuoden toimittaja: Jouko Marttila, Arvopaperi, Susanne Päivärinta, Yleisradio, Pekka Seppänen, TalouselämäVuoden nuori viestintävaikuttaja: Nora Malin, Smartner Information Systems Oy, Hanna Maula, Elcoteq Network Oyj, Riikka Rantakari, Viestintätoimisto Pohjoisranta Oy, Jami Taipalinen, Hill and Knowlton Finland OyVuoden tiedottaja: Eeva Kainulainen, Wärtsilä Oyj Abp, Erkki Rantala, Vantaan ent. kaupunginjohtaja, Arto Tiitinen, Valtra Oy AbVuoden viestintäteko: Jääkiekon MM-kisat, Geneerinen substituutio - rinnakkaislääkkeistä tiedottaminen, Sähköpostikampanja liikennekäyttäytymisestä Lisäksi annetaan palkinto elämäntyöstä viestinnän parissa.\nNokian säätiö palkitsi Veikko Rintamäen\nNokia Oyj:n Säätiö on myöntänyt vuoden 2002 tunnustuspalkinnon Epec Oy:n hallituksen puheenjohtaja Veikko Rintamäelle pitkäjänteisestä ja menestyksekkäästä yritystoiminnan kehittämisestä, joka on perustunut it-alan tiedon ja osaamisen monipuoliseen ja uudistavaan hyödyntämiseen. Lue lisää ›\nJuhani Kuuselle teknologiapalkinto\nTekniikan edistämissäätiön, TES:n vuoden 2003 teknologiapalkinto on myönnetty Nokian entiselle tutkimusjohtajalle, tekniikan tohtori Juhani Kuuselle. Palkinnon arvo on 50 000 euroa. Lue lisää ›\nApua.info sai palkinnon\nYksi vuoden 2003 TERVE-SOS-palkinnoista on myönnetty Apua.info-palveluportaalille. Apua.info on kahdeksantoista sosiaali- ja terveysalan järjestön yhteishanke, kerrottiin Stakesista keskiviikkona. Lue lisää ›\nMiljoonan euron teknologiapalkinto jaetaan ensi vuonna\nSuomi panostaa kansainvälisesti vertaillen merkittävästi ihmisten elinolosuhteisiin myönteisesti vaikuttavaan, humaaneille arvoille rakentuvaan innovatiivisen uuden teknologian kehittämiseen. Näihin tavoitteisiin tähtäävä yhden miljoonan euron Millennium-teknologiapalkinto jaetaan ensimmäisen kerran 15.6.2004. Lue lisää ›\nTTY:n Rakkolainen palkittiin helposta käyttöliittymästä\nTampereen teknillisen yliopiston (TTY) erikoistutkija, TkT Ismo Rakkolainen on saanut tämän vuoden ensimmäisen, 8 000 euron innovaatiopalkinnon uudesta helppokäyttöisestä mobiililaitteen käyttöliittymästä. Palkinnon myönsi turkulainen Uuden Teknologian Säätiö. Lue lisää ›\nKolmelle presidentin kansainvälistymispalkinto\nOululainen, radiolähetysten ohjelmatuotannon kokonaisratkaisuja suunnitteleva Jutel Oy, salolainen langattoman tiedonkeruun ja -siirron laitteita ja ohjelmistoja valmistava Nordic ID ja mikkeliläinen materiaaliosaamisen monialayritys Savcor Group Ltd Oy jakoivat Tasavallan presidentin vuoden 2002 kansainvälistymispalkinnot. Lue lisää ›\nProhan Pere vuoden ohjelmistoyrittäjäksi\nOhjelmistoyrittäjät ry on valinnut Pekka Peren vuoden ohjelmistoyrittäjäksi. Proha Oyj:n toimitusjohtaja Pekka Pere on yksi yrityksen perustajista ja aktiivinen toimija ohjelmistoalan järjestöissä. Palkinto jaettiin Ohjelmistoyrittäjien vuosikokouksessa Helsingissä keskiviikkona. Lue lisää ›\nFortumin bensiiniteknologialle insinööripalkinto\nFortumin NExOCTANE-tuotantoprosessin kehittäjät ovat saaneet tämän vuoden Suomalaisen Insinöörityöpalkinnon. Palkitulla NExOCTANE-teknologialla tuotettu iso-oktaani on arvokas komponentti, joka soveltuu kaikkein tiukimmat laatuvaatimukset täyttäviin bensiineihin. Se on mm. rikitön ja aromaattivapaa ja sillä on alhainen höyrynpaine. Lue lisää ›\nTietoalojen liitto saalisti vuoden kielihelmen\nHelsingin yliopiston suomen kielen laitos on tänä vuonna valinnut vuoden 2002 kielihelmen tuottajaksi Tietoalojen liiton. Liitto uudisti alkuvuodesta it-alan tehtävänimikkeet käyttäen suomenkielisiä termejä englanninkielisten sijaan. Lue lisää ›